Bukedde Online - â€˜Abanaaweebwa bbasale basunsulwa bassentebeâ€™\nâ€˜Abanaaweebwa bbasale basunsulwa bassentebeâ€™\nBajeti yâ€™e Wakiso ya buwumbi 34\nMuzimbe eddwaaliro eddala\nYagambye nti enkola egenda okugobererwa mu kugabira abaana ababiri omuwala nâ€™omulenzi abaweereddwa bbasale okuva mu buli Disitulikiti mu Uganda yakwesigamizibwa ku bassentebe ba LC nâ€™avunaanyizibwa ku byâ€™enjigiriza mu buli Disitulikiti.\nâ€œAbamu baatuwe-erezza abaana abatamaze kusem\nâ€œAbamu baatuwe-erezza abaana abatamaze kusembebwa ba LC nâ€™abakulira ebyenjigiriza mu bitundu byabwe be tuzudde nga tebazze mu bulambulukufu tetubawadde,â€ Ssemakula bwe yagambye.\nKyaddiridde abantu okwemulugunya nti bulijjo gavumenti bbasale zâ€™ewa abayizi naddala ku mutendera gwa Disituli-kiti abazigaba babadde bawaayo baana baabwe.\nGye buvuddeko Yunivasite eno yalangirira ngâ€™eyita mu kitongole kya Kabaka ekyâ€™ebyenjigiriza e Mmengo nga bwâ€™ewadde sikaala 2 eri abayizi babiri omulenzi nâ€™omuwala okuva mu buli disitulikiti mu Uganda.\nBobi Wine akubirizza abantu okukuuma obuyonjo\nKyaddondo baakuzizza Bulungibwansi


Bukedde Online - Abaagula ettaka lya Namasole basattira\nEbizuuse ku musuubuzi w'omu Kiyembe eyattiddwa...\nABANTU ab’enjawulo abaagobwa ku ttaka lya Namasole e Kyaggwe beekubidde enduulu ewa Katikkiro wa Buganda, ku poliisi ne mu boobuyinza abalala. Ettaka lino lisangibwa Kyaggwe mu disitulikiti y’e Buikwe.\nLiri ku mwalo e Golomolo, Busagazi ne Kigaya. Abamu ku baliguzeeko kwe kuli minisita omubeezi ow’amazzi, Ronald Kibuule agamba nti yaligula mu mateeka era ekyapa kimuli mu ngalo. Kyokka Buganda Land Board eyanukudde n’erabula abazze bagula bongere okwegendereza kuba ekyapa ekyasooka ekitongole baakiteekako envumbo.\nDennis Bugaya omwogezi wa BLB yategeezezza nti lino ettaka lya Bwanamasole era Obwakabaka bwa Buganda bulivunaanyizibwako butereevu. Kiddiridde abantu okuvaayo ne beekubira enduulu nga balumiriza nti Musa Kateregga azze abaguza ettaka kyokka abamu bagenda okutuukayo nga baagula mpewo.\nBagamba nti ono yajingirira omukono gwa Namasole, Sarah Natoolo n’ebiwandiiko ebirala by’azze akozesa okukyusa ettaka lino okuggya ekyapa mu mannya ga Namasole okukizza mu mannya g’abantu ssekinnoomu. Kateregga yategeezezza Bukedde nti bwe wabaawo amuvunaana agende mu mbuga z’amateeka.\nEDMOND BATEMYETTO AWANDIIKIDDE KATIKKIRO\nEbiriwo byonna nga bigenda mu maaso, Batemyetto yawandiikidde Katikkiro Mayiga ebbaluwa ku ntandikwa y’omwaka guno n’asensula Musa Kateregga. Yategeezezza nti Kateregga musajja Musoga, Namasole gwe yeesiga amusolooleze obusuulu wabula akuhhaanya ssente ezitakka wansi 2,000,000/- buli lunaku naye Namasole afunako nga 100,000/- omwezi. Agamba nti ettaka lino alipangisa abantu ne balikolerako nga buli omu asasula ssente ezitakka wansi wa 200,000/- buli sizoni, ekitegeeza nti basasula 400,000/- buli mwaka kuba omwaka gulimu sizoni bbiri.\nEttaka lino liriko abasenze abasukka mu 50,000. Bingi ebikoleddwa ku ttaka lino omuli okulitunda, okukyusa ebyapa, okugabako liizi, okulisinga mu bbanka ne beewolerako ensimbin’ebirala nga byonna bikolebwa Kateregga agamba nti abikola ku lwa Namasole! Mu kiseera we baatudidde yiika 85 ku ttaka ly’e Golomolo nga baliguza minisita Ronald Kibuule, Namasole teyakitegeddeko. Ettaka lino baalitunze obukadde 200 kyokka ne ssente zino teyafunyeeko.\nBaatutegeezezza nti ku bukadde 200, Kateregga yakutteko 17,500/- ze yaweerezza Namasole ku ssimu ya muzzukulu we Patrick Kiggundu. Yannyonnyodde nti bakyala ba Kateregga 16 bonna azze abazimbira ennyumba n’okubagulira emmottoka era beeyagala kyokka Namasole taganyuddwa.\nNAMASOLE SARAH NATOOLO AYOGEDDE Nazaalibwa mu 1927 era nze musika wa Irene Drusilla Namaganda. Ettaka nasigala ndirabiria nga bwe yalifuna mu ndagaano ya 1900. Endagaano yawa Namasole mayiro 16 nga bw’afa, 6 zifuuka zize ng’omuntu ate 10 ne zidda mu mikono gy’oyo azze mu bigere bye. Mbeera Makindye Lusaka. Ekiseera ekyasooka ng’abantu abali ku ttaka e Golomolo, Kigaya, Koko ne Busagazi nga bawa obusuulu era mwe twaggyanga ekyokulya. Lyatandikira ku Evelyn Kulabako Namasole wa Chwa gwe lyavaako okudda ku Namaganda gwe nasikira.\nEttaka ly’e Kigaya lyali lya Yonasaani Kayizzi n’awaako Namaganda yiika 60, bwe nagenda okulikuba okulizza mu mannya ga Natoolo, ne bategeeza nti lifisseeko. Twalina ensonga ezaatuwuubanga mu kkooti waliwo eyali abba ettaka lya kitange ng’agamba nti Lwebuga y’amuwadde. Eno gye namanyira Kateregga nga mpulira abantu bamuyita ‘Defence.’ Nalowooza nti mwesimbu ne mmusaba ansoloolezenga busuulu ku ttaka ly’e Kigaya.\nSirina kye nfunye mu Kyaggwe, byonna Kateregga yabyekomya.Olumu yajja n’agamba nti Ssekalaala gy’alundira ebyennyanja ayagala okumuwa w’ayisa ekkubo. Yahhamba mmuwe yiika nnya anfunire ekyapa ne nzikiriza naye simanyi oba yalifuna kubanga n’ekyapa ekyange saakirabako. Olulala yajja n’omuntu n’antegeeza nti Ssekalaaka y’amusindise n’ajja ewange e Makindye. Ono yawa Kateregga ebbaasa gye yasumulula n’aggyamu 100,000/-. Yaggyako 60,000/- n’azissa mu nsawo ye nze n’ampaako 40,000/-.\nBwe namubuuza lwaki asumuludde ebbaasa eteri yiye n’amboggolera! Kateregga simutumangako kwewola ku muntu yenna kusingayo ttaka wadde okulitunda. Omuwandiisi w’ebyapa yakkiriza atya okukyusa ekyapa kya Namasole of Buganda okukizza mu mannya g’omuntu nga tafunye lukusa lwange? Kateregga asindiikirizza abantu abali ku ttaka kyokka ng’okuva edda nkolagana nabo.\nEttaka lyaliko ebifo byaffe eby’ennono ebisaana okukuuma byonna babisaanyizzaawo.BAWANDIIKIDDE KIBUULE NTI YAGULA MPEWO Julius Kadi yawandiikidde minisita Kibuule n’amutegeeza nti ettaka yiika 85 ze yagula ku Kateregga yagula mpewo kuba ettaka lya Namasole of Buganda so si Namasole aliko ng’omuntu.\nKATEREGGA NE KIBUULE BOOGEDDE Kateregga yatusabye tugambe amuvunaana amuwawaabire. Bwe twamutegeezezza nti waliwo abawandiikidde Katikkiro Mayiga, kwe kutubuuza: Kati oyagala nkunnyonnyole ku ttaka lya Katikkiro oba Namasole? Twamutegeezezza nti tetumuvunaana, twagala atunnyonnyole ku bimwogerwako, kwe kutuddamu nti: Bbaasi, anti tewali anvunaana.\nKati gamba anvunaana ampawaabire. Minisita Ronald Kibuule: Oyo yenna agamba nti nagula mpewo alimba kubanga ettaka gyeriri. Liriko abasenze era nzize mbasasula, ettaka liriko ekyapa era nkirina. Naligula era nalisasula ssente zange nga Munnayuganda omulala yenna. Twatuula mu lukiiko era n’abaana ba Namasole baaliwo. Yenna alowooza nti ettaka siryagala ng’ate naligula, amala budde. Awakana agende mu kkooti, Uganda erimu amateeka.\nBUGANDA LAND BOARD ETANGAAZIZZA:\nEtteeka eryakomyawo obwakabaka lirambika ebintu byonna okuli n’ettaka. Ettaka eryo lya Bwanamasole likolebwako Buganda Land Board (BLB). Bwe twamanya nga waliwo abaagala okulisaalimbirako ne tuliteekako envumbo. Omuntu yenna agenda n’agula, asobola okubeera ng’afunye ekyapa ky’atambula nakyo naye ekyo ekyasooka tukirina era tekisalibwangako. Minisita bw’aba nga yaguze, ayinza okuba nga yaguze bibanja.\nMmuwa amagezi yeeyanjule mu BLB kuba yandiba nga yagudde mu katego k’abantu abakyamu. Ettaka lino liri mu BLB, lya Bwakabaka era ligwa mu ofiisi ya Namasole wa Buganda. Yenna alowooza nti alina ekyapa tusobola okuyita mu makubo ag’enjawulo kuba etteeka liwa omuwandiisi w’ebyapa obuyinza okukisazaamu.\nSalim Muwaba ow’e Mukono yawandiikidde Asan Kasingye omwogezi wa poliisi. Yeemulugunya ku Kateregga, nti yaguza minisita Ronald Kibuule yiika 85, yiika 365 ezaasigalawo n’aziguza Godfrey Banana nnannyini All Saits Primary School e Namataba.\nYiika 350 ze yaguza Banana yazzeemu n’aziguza abantu abalala n’okulisingira abawola ssente n’abaggyako obulindo bw’ensimbi nga yeewola. Abamu ku b’aguzizza ettaka lino kuliko; Peter Busagwa w’e Gayaza eyasasula obukadde 20, Elibright Semboga yasasula obukadde 35, Roger alina kkampuni epangisa mmotoka mu Kampala yasula obukadde 39. Abalala kuliko; Munnamateeka Doreen Nanvule yamuggyako obukadde 35, Paul Kanyankole yamuggyako obukadde 42 ne Fred Kiiza eyasasula obukadde 20 nga bamusuubizza okumukkirizaokusima omusenyu


Bukedde Online - Omulimi by'olina okukola okufuna mu binyeebwa\n'Obululu bw'e Kalungu buddemu okubalibwa'\nMU Uganda mulimu ebika by'ebinyeebwa ebisukka mu 26 nga buli kimu kisobola okudda kumpi mu buli kitundu kya ggwanga newankubadde nga byawula empooma oluusi ne langi. Ebika by'ebinyeebwa bino kuliko NARONUT1R, NARONUT2T, SERENUT8R, SERENUT9T, SERENUT14R, Red Beauty n'ebika ebirala.\nDr. Okello Kalule.\nEMMANUEL SSEKAGGO MU Uganda mulimu ebika by'ebinyeebwa ebisukka mu 26 nga buli kimu kisobola okudda kumpi mu buli kitundu kya ggwanga newankubadde nga byawula empooma oluusi ne langi. Ebika by'ebinyeebwa bino kuliko NARONUT1R, NARONUT2T, SERENUT8R, SERENUT9T, SERENUT14R, Red Beauty n'ebika ebirala.\nOmulimi ng'amaze okukungula ebinyeebwa. Ekitabo ky'akutte mw'awandiika amakungula g'aba afunye.\nEbika ebisinga okwettanirwa wano kuliko Red Beauty nga kino kibaddewo okuva mu 1966, SERENUT8R ne SERENUT14R ng'ekisinga okusikiriza abantu ba Buganda okubirima kwe kuba nti birimu akawoowo, biwooma ebimekete n'enva, ekitali ku bika by'ebinyeebwa ebimu.\nEbinyeebwa bisinga kulimibwa mu buvanjuba ng'ebimu bya langi ya kabonge ate ebirala bya butolobojjo. Dr. David Okello Kalule, akulira okunoonyereza ku binyeebwa mu kitongole ekya National Semi-Arid Resources Research Institute (NASARRI) ekisangibwa e Soroti annyonnyodde ebirina okukolebwa abalimi okulaba nga bafuna mu kulima ebinyeebwa.\nETTAKA LITEGEKE BULUNGI  Olina okukabala w'ogenda okulima ebinyeebwa. Amavuunike gakube bulungi ettaka ligonde nga tonnasimba binyeebwa. Ettaka erisinga okuba eddungi ku binyeebwa lya lusenyusenyu wabula nga ne ku liddugavu biddako. Abalimi abamu bafi irizibwa mu binyeebwa nga kiva ku nsimba gye babisimba.\nAbamu babifuutiika nnyo ate abalala ne babiwa amabanga amanene agayitiridde.  Ebinyeebwa naddala ebimyufu eby'ekika kya ‘Red beauty' biwe amabanga ga sentimita 45 okuva ku kikolo ekimu okudda ku kirala ate bisimbe mu nnyiriri.\n Ebinnya tebirina kuba biwanvu kukka nnyo mu ttaka era wandibadde okozesa akakumbi akakaddiye okubisima ng'ekinnya kirina okuba sentimita 5 oba 6 okukka wansi.\n Olina okukakasa nti enkuba etonnya nnyo era ng'obunnyogovu bungi mu ttaka kubanga ettaka bwe litabaamu mazzi gamala ebinyeebwa biyinza okulwawo okumera n'ebiwuka ne bibiriira mu ttaka. Bukedde 22 Mmande January 25, 2021 Omulimi by'olina okukola okufuna mu binyeebwa.\n Nga tonnasimba binyeebwa olina okukakasa nti olondamu ensigo ennungi, kyandibadde kirungi nga bw'obisusa tosussa wiiki ssatu nga tonnabisimba.\n Bw'oba ng'ekiseera ky'ogenda okumala nga tonnabisimba kisukka mu wiiki ssatu kirungi n'olindako okubisusa. Okwawukanako n'ebirime ebirala, osobola okutereka ensigo yo okumala ebbanga lya myaka ena ng'okyasimba ku nsigo y'emu.\nTOSIMBA BINYEEBWA MU KIFO WE WAAKABIKUNGULA Dr. Okello annyonnyola nti, "Abalimi abamu bakola ensobi mu kulima ebinyeebwa nga bwe bamaliriza okubikungula ate babizza mu nnimiro y'emu sizoni eddako." Ssinga ogezaako n'obizza we byakava oba tojja kubifunamu bulungi.\nMu ngeri y'emu era tolina kusimba binyeebwa mu kifo awavudde ebirime nga ebijanjaalo, soya, obummonde n'ebirime ebirala ebigwa mu kkowe eryo. Obuwuka obulya ebinyeebwa ate bwe bumu obulya n'ebirime ebyo waggulu. Ebinyeebwa osobola okubisimba awantu awapya oba w'okungudde ebirime nga kasooli, obulo, omuwemba.\nBIKOOLE OBUTASUKKA WIIKI SSATU NGA BIMEZE Ebinyeebwa bwe bisimbibwa, bitwala wiiki emu yokka okumera era okuva olunaku lwe bimeze, olina okubala wiiki ssatu n'obikoola omulundi ogusooka. Bwe wayitawo wiiki endala ssatu olina okuddamu n'obikoola. Abantu abamu baddamu ne bakoola ebinyeebwa bino omulundi ogwokusatu naye ettaka bw'oba walitegeka bulungi, emirundi ebiri giba gimala.\nBw'oba okoola ebinyeebwa, tolina kubiteekako ttaka lingi oba okubitemerako akakata. Bw'obiteekako ettaka ne lituuka we libadde teririna kutuuka kiyinza okuvaako okuvunda. Bw'omaliriza okukoola omulundi ogwokubiri, omuddo omulala ogumera mu binyeebwa osobola okugukuuza engalo kubanga bw'oddamu n'oyisaamu enkumbi ate otema emikono egiba gisimba mu ttaka okuteekako ebinyeebwa.


Bukedde Online - Aba NRM beerabidde ssenyiga omukambwe nga bayisa ebivvulu n'okukuba olukung'aana\nAba NRM beerabidde ssenyiga omukambwe nga bayisa ebivvulu n'okukuba olukung'aana\nEbizuuse ku mutembeyi eyafumise abakozi ba KCCA ebiso\nEBIRAGIRO bya Gavumenti ku kulwanyisa ssenyiga omukambwe aba NRM baabyerabidde ne bayisa ebivvulu n’okukuba olukungaana olunene mwebaasaliddewo ku bantu be baagala babakulembere mu bitundu byabwe.\nAba NRM nga bayisa ebivvulu\nEbibinja by'abavuzi ba bboodabooda nga bakulembeddwa mmotoka eziriko emizindaalo nga gigenda giwaana minisita w'eggwanga atwala akanyigo k'e Luweero Denis Ggalabuzi baatambudde okwetoloola ggombolola y'e Masuliita.\nBaabadde bakuba ennyimba eziwaana Pulezidenti Museveni ssaako minisita Ggalabuzi , ssentebe wa NRM atwala Masuliita, Ssaalongo Muwadda Namwanja ne ssentebe omulonde ow'eggombolola Francies Nsimbi Nsubuga ate nga bavumirira eyali omumyuka wa pulezidenti Gilbert Bukenya okuddamu okuvuganya.\nEbibinja byasimbudde mu Kabuga k'e Masuliita ne batambula nga bayisa ebivvulu olukungaana ne balukuba mu maka ga Muwadda Namwanja.\nBaasoose kwagala kugoberera mateeka ne batuula nga beewadde amabanga kyokka nga tebambadde bukookoolo. Oluvannyuma baacamuse ebibinja by'abawagizi bwe byatuuse ne batandika okuzina n'okusanyuka eby'obutebe ne babiggyawo ng'ekifo kikwatiridde abantu.\nSsentebe wa NRM Muwadda Namwanja yagambye nti olaba baawona lutalo lwa mizinga n'amasasi ate nga obanyumiza ssenyiga omukambwe.\n"Ffe tuteekwa okusalawo ku bakulembeze betwagala. Pulezidenti Museveni waggulo tayogerwaako, Minisita Ggalabuzi mu Palamenti tavuganyizibwa wano ate nga twagala n'enkung'aana zikubwe," Muwadda bwe yagambye.\nYategeezezza nti abakulembeze b'ekibiina waggulu balemeddwa okukola amateeka agalung'amya abakulembeze baabwe abajeemu. Yagambye nti ababaddeko mu bifo ebinene nga eky'omumyuka wa Pulezidenti w'eggwanga ate bwe baawummula baalibadde tebaddamu kudda mu byabufuzi kutabula bavubuka.\nYakubisizza akalulu abakulembeze n'abatuuze mu byalo ebyenjawulo nga bagamba nti bo bagenda kuwagira minisita. Wabula minisita Galabuzi teyabaddewo mu lukiiko gwe baabadde boogerako.\nBaagambye nti bo baagala nkung'aana za bonna akalulu kanyooke basobole okulonda omuntu nga bamutegedde bulungi.\nBeemulugunyizza nti Bobi Wine atambula mu bibinja nga buli poliisi bwe yeenyoola naye bamwongera buwagizi nti kyokka bo batudde batunula. "ebyokusirika tubivuddeko kati naffe akalulu ka Pulezidenti tutandise okukayigga," Muwadda bwe yagambye.\nSsentebe w'eggombolola omulonde Francies Nsimbi Nsubuga yagambye nti e Masuulita Pulezidenti Museveni agenda kuyoola buyoozi.\nMasuliita Ssalongo Muwadda Namwanja\nMasuulita Pulezidenti Museveni\nAbafu bali 70\nNgâ€™enda kubaweereza bambega bayigge eyateze bbomu - Obama


Bukedde Online - Famire bagiwadde obutwa bbebi n'afa\nMaama Fiina asekeredde abamwerijjako ku bw...\nOMUTEMU atannategeerekeka alungidde famire ya bantu bana obutwa mu nva ne buttirawo bbebi, abaabusimattuse ne batwalibwa mu ddwaaliro nga biwalattaka. Bbebi eyafudde ye Lawrence Bugembe ow'emyezi mwenda gyokka.\nAbalala abaatwaliddwa mu ddwaaliro e Nkozi nga bataawa ye; Catherine Nampiima 2, Vanessa Kisakye 12 ne nnyaabwe Nuur Namubiru. Bino byabaddewo mu kiro ekyakeesezza Olwokubiri e Teketwe mu ggombolola y'e Buwama mu Mpigi, omuntu ataategeerekese bwe yasooberedde famire ya Namubiru 30, n'alunga obutwa mu nva zebinyeebwa bye baalidde ekyeggulo n'abaana be basatu.\nBba wa Namubiru yasimattuse kubanga yabadde agenze Kampala. Namubiru n'abaana be baasuze bataawa kyokka zaabadde ziwera ssaawa nga 4:00 ez'oku makya baliraanwa ne balaba nga taggulawo kyokka nga bulijjo akeera kwe kugezaako okukonkona nga tebawulirayo kanyego. Baasazeewo ne bamenya oluggi ne basanga nga tewali asobola kwogera kyokka ng'ebbujje erisembayo obuto lyafudde dda.\nWano abatuuze baatemezza ku poliisi y'e Buwama kyokka baagenze okwekebejja abali obubi nga bavaamu ebyovu mu kamwa n'okuzimba embuto ekibaviiriddeko okutebereza nti baabawadde obutwa.\nPoliisi y'e Buwama yatutte abalwadde mu ddwaaliro e Nkozi nga bataawa omulambo gwa bbebi ne gutwalibwa e Mulago okugwekebejja okuzuula ekika ky'obutwa obwaweereddwa famire eno. Akulira okunoonyereza ku buzzi bw'emisango ku poliisi y'e Buwama, Paul Nabende yagambye nti baasanze ebintu mu ntamu yenva zebinyeebwa aba famire ze baaliddeko nga byefaanaanyiriza obutwa.\nOMUSAWO AKAKASIZZA OBUTWA Akulira abasawo b'eddwaaliro ly'e Nkozi, Harriet Baker Nalwoga akakasizza nti abalwadde baawereddwa butwa era bakyagezaako okububanuunamu. Ayongeddeko nti, abalwadde bakyali mu mbeera mbi naddala omwana ow'emyaka ebiri (Catherine Nampiima) atannadda ngulu okuva lwe baamututte mu ddwaaliro kyokka nga balwana okutaasa obulamu bwe.\nTaata w'abaana bano Sikyomu Luyambi agamba nti abadde talina lutalo na muntu yenna ku kyalo ng'ate ne mukazi we Namubiru talina mpalana yonna era n'asaba poliisi ekole okunoonyereza bazuule ekituufu. N'agamba nti bwe baba baawereddwa butwa kimutabudde kubanga tatamanyi yakikoze.


Bukedde Online - Kazimba bamutuuza leero ku Bulabirizi bwa Kampala\nDr. Kazimba lwe yatuuzibwa ku Ssande nga Ssaabalabirizi w’Ekkanisa ya Uganda. Ku kkono ye Mulabirizi wa South Rwenzori, Jackson Nzerebende.\nLEERO ku Ssande, Ssaabalabirizi Samuel Stephen Kazimba Mugalu lw'atuuzibwa ku kifo ky'Omulabirizi wa Kampala oluvannyuma lw'okutuuzibwa ku Bwassaabalabirizi ku Ssande ewedde ku Lutikko e Namirembe.\nKazimba agenda kufuuka Omulabirizi ow'omunaana bukya Obulabirizi bwa Kampala butandikibwawo. Emikolo giri ku Lutikko ya All Saints e Nakasero era ng'okusaba kwa kutandika ku ssaawa 4:00 ez'oku makya. Ssaabalabirizi eyawummudde, Stanley Ntagali y'agenda okukulemberamu emikolo gy'okumutuuza (Kazimba).\nMu ssemateeka w'Ekkanisa ya Uganda, Ssaabalabirizi w'Ekkanisa ya Uganda era y'alondebwa okufuuka Omulabirizi wa Kampala ng'ono afuna omumyuka we gw'akola naye ku Bulabirizi.\nKu mulundi guno Abakristaayo baakutuuzibwa mu kkanisa (Lutikko) obutafaananako nga bwe gwali mu kutuuza Dr. Kazimba e Namirembe olw'ensonga z'ebyokwerinda. Wajja kubeerawo abeebyokwerinda abatonotono abakuuma obutebenkevu n'abo abakebera buli ayingira munda okulaba nga talina bintu byabulabe.\nOkusinziira ku nsonda mu Kkanisa, ku mulundi guno wagenda kubaawo kukebera kwokka ku buli ayingira naye nga tewali kusaba kkaadi nga bwe kyali ku mulundi guli. N'abeebyobulamu baakubaawo okulaba nga buli ayingira anaaba eddagala eryateekeddwaawo okwetangira endwadde ez'enjawulo omuli n'eya ssennyiga atta owa Coronavirus.\nAbagenyi ab'ebitiibwa bangi basuubirwa okwetaba ku mukolo guno okuli abava mu Gavumeti ya Ssaabasajja n'eyaawakati ssaako abagenyi ab'enjawulo n'okusingira ddala mikwano gya Dr. Kazimba okuva ebweru.\nDr Kazimba ye Ssaabalabirizi w'Ekkanisa ya Uganda ow'omwenda ate nga ye Mulabirizi wa Kampala agenda okubeera ow'omunaana bukya Bulabirizi buno butandikibwawo.\nBafulumizza lipooti ku poliisi n'ekitongole ekiramuzi: Emisaala gy'abapoliisi buswazzi!\nSsennyiga wâ€™embizzi atuuse e Bushenyi\nâ€˜Mulwanyise siriimu mu bayiziâ€™\nAbâ€™e Bugiri beeraliikiridde obulwadde


Bukedde Online - Okuvuganya kweyongedde mu bizinensi y’ebbaala\nOkuvuganya kweyongedde mu bizinensi y’ebbaala\nMwerabire ba Chameleone ne Bebe Cool kati...\nAmasanyu bwe geeyongedde n’abadigize ne bakyusa mu ngeri gye balyamu obulamu okulaba nti bafunira ddala essanyu baganyulwe mu ssente zaabwe.\nKati bateekamu ebifo eby’ebbeeyi nga bino.\nKAMPALA kibuga ekijjudde amasanyu era ekiro awuuma olw’abadigize abettanira ebbaala n’ebifo ebisanyukirwamu nga bagenze okuwuuta omwenge n’okusala ddansi.\nKino kye kireetedde bizinensi y’ebbaala ne Club okuba ogumu ku mirimu egisinga okufuna ne kisikiriza bangi omuli n’abagagga okugwesogga batere beeyoolere ku nsimbi olw’abacakaze kati abatakyalinda wiikendi kudigida anti buli kiro kubeera kulya kaasi era teweewuunya kubasanga ku Mmande nga baddugazza emmeeza.\nAbalala engeri gye bacakalamu ekwewuunyisa anti balinga balambuzi abatakyatuula mu kifo ekimu bakola gwa kutalaaga ebifo eby’enjawulo okukeesa obudde, abamu kati beetanira bifo bipya ate abalala baagala kubakwata nga zaabu.\nAbawala nga bano babeera nnyo mu bbaala ne kisikiriza abasajja.\nEmbeera eno bw’ogigattako n’ebifo ebisanyukirwamu ebipya ebimerukawo buli lunaku byongedde okuleetawo okuvuganya okw’amaanyi mu bizinensi eno ekiwalirizza bannannyini bifo n’ababiddukanya okuvaayo n’obukodyo bwe baleese okusikiriza abadigize (bakasitoma).\nAbo abasigalidde emabega bawaliriziddwa okuggalawo anti gy’okoma okuba n’abantu abangi mu bbaala bwe bungi bw’omwenge n’ebyokunywa ebirala by’otunda era ze ssente z’oyoola. Obumasu bw ’oku vuganya Buno bwe bumu ku bukodyo bwe balese okusikiriza bakasitoma n’okukuumira abo be balina mu bifo byabwe.\n1 Kati kumpi buli bbaala erimu kiraasi (ebifo ebyenjawulo) okulaba nti basikiriza buli kika ky’omuntu omuli abagagga n’abantu baabulijjo era bano bakwatibwa mu mbeera ez’enjawulo.\n2 Ekimu ku bisikiriza abantu okucakalira mu bifo bino y’endabika yabyo era kati bbaala ezenjawulo zitonaatoneddwa mu ngeri ez’enjawulo ekifo okulabika obulungi n’okusikiriza.\n3 Okufuna abayimbi ab’enkalakalira ababeera mu bifo byabwe ku nnaku ez’enjawulo. Olw’okuba abayimbi balina abawagizi bangi bannanyini bbaala bakutula nabo ddiiru omuli okubawa ssente n’ebyokunywa ne babaako ebiro bye babeera ku bbaala zaabwe ne bwe baba nga tebayimbye wabula okusikiriza abantu.\nKyokka abayimbi bano basudde ebifo ebimu kubanga basaba omwenge mungi olw’abantu abangi be batambula nabo ne weesanga ng’amagoba baganywedde ate nga babasasula ne ssente.\n4 Buli kiro bakiwa erinnya era baleeta abantu ab’enjawuulo okusanyusa bakasitoma okusinziira ku linnya ly’ekiro.\n5 Abamu bateekawo bandi ekuba ku nnaku ez’enjawulo ate ku biro nga; Bahamas Night, Bikini, Caribbean Night, Rwandan Night n’ebirala abawala babeera mu kwolesa mibiri.\n6 Balinnya ku siteegi ne batandika okwolesa emisono n’okutambula mu bantu nga kumpi bali bukunya ate mu bifo ebirala kibeera kimansulo. Kino kye kimu ku biro ebisinga okukolera ab’ebbaala era buli lwe bitegekebwa bijjuza olw’abasajja abeeyiwayo beerabire ku mibiri gy’ebijuujulu ebyamyuka ng’amatungulu.\n7 Bakitunzi b’ebbaala ezimu buli lunaku bakubira abadigize abamanyiddwa okuba ab’olulango amasimu ne babasaba okucakalirako mu bifo byabwe nga bababuulira ebirungi oba eky’enjawulo kye balinayo mu kiro ekyo ssaako okubategekera obulungi n’abakungu era abamu bamannyi n’okubawola eby’okunywa ne bwe baba nga kulunaku olwo tebalina ssente.\nClub Silk kati ekola ennaku bbiri mu wiiki. Bagamba nti bagiddaabiriza.\n8 Okusomba abayizi ba yunivasite. Mu bimu ku bintu ebisinga okusibira abasajja mu bbaala n’ebifo ebirala ebisanyukirwamu bye byana ebinyirira ebibeerayo.\n9 Abaddukanya ebbaala bakolagana ne bannannyini bisulo ebisuza abayizi ba yunivasite n’amatendekero amalala aga waggulu ababakkiriza okusomba abayizi bano naddala nga babayiwa mu bifo byabwe era bano bayingirira bwereere.\nEno abasajja ‘babasalako’ ne babagulira ebyokunywa nga bwe bazina nabo n’abamu okubakwana.\n10 Mu bbaala ezimu abayizi bano babateekerawo n’ebiro ebyabwe bye bayita “Camps Night” era kumpi buli bbaala mu wiiki erina olunaku luno.\n11 Bbaala ezisinga kati mu Kampala abacakaze bayingirira bwereere anti bannyini zo kye bakola kwe kutunda omwenge n’ebyokulya.\n12 Bbaala ezimu zikolagana ne kkampuni agasogola omwenge ne basala ku bbeeyi ng’eccupa eya 5,000/- bagitunda 2,500/- ate abalala kye bakola kwe kuwa abantu abasooka okuyingira omwenge ogw’obwereere kwe bongereza gwe beegulira. Bbaala bye bakyusizza Okusobola okuvuganya obulungi abamu bawaliriziddwa okufuna ssente awalala omuli n’okwewoola mu bbanka balinyise omutindo gw’ebifo byabwe.\nAbalala basazewo kuzimba bipya ate abo abalemereddwa batunze bakole bizinensi endala kyokka waliwo n’abo abalaajana olw’amabanja nga bagamba nti ebifo byabwe baagala kubitwala.\nEmbeera eno etuukira ddala ku Club Silk emu ku bbaala ezibadde zisinga okwettanirwa mu ggwanga kyokka kati oyinza okugamba nti tekyakola olwa bakasitoma okukendeera. Ng’oggyeeko okuba ey’omulembe, Club Silk y’emu ku bbaala ezisinga obukadde (emaze emyaka 22) ng’etaddewo omukululo gw’ebbaala mu ggwanga.\nBbaala ya De- Posh baagiggalawo. Bagamba nti bagiddaabiriza.\nAte mu nsiike y’okuyimba eyambye abayimbi bangi okuyitimuka n’okumanyika okuli n’abanene nga Jose Chameleon, Bebe Cool ne Bobi Wine. Okumanya ebintu bibi, bbaala ebadde ekola kumpi buli kiro kati ekola ennaku bbiri zokka mu wiiki ate nga nazo abantu tebabeerayo.\nElvis Ssekyanzi omu ku bannannyini kifo kino agamba nti kituufu embeera tebatambulira bulungi olw’okuvuganya okweyongedde mu bizinensi eno kyokka ng’erimu ku makubo g’okukomyawo bakasitoma basazeewo okugizza obuggya.\n“Kituufu Club Silk tekyakola nga bwe gubadde emabega nga ffe bannamba emu kyokka njagala okukakasa nti teggalangawo.\nEnsonga ziwerako ezitutuusizza mu mbeera eno okuba nti mu wiiki kati tuggulawo ennaku bbiri zokka: Olwokubiri n’Olwokutaano naye olw’okuba eno bizinensi, naffe tetutudde tuli mu kuyiiya.\nTusazeewo okukozesa embeera eno eya bakasitoma abatono n’okuba nti ennaku ezisinga tetukola olw’omulimu gw’okugiddaabiriza n’okugiyooyoota era aba club n’ebbaala endala batwerinde.\nBwe yabuuziddwa ku bigambibwa nti amabanja gandiba ge gasudde Silk yazzeemu nti: ‘’okubeera n’amabanja sikyegaana kubanga ssente ze zikola ssente ate n’abasuubuzi bangi ab’amannya abatambuza bizinensi nga ssente ze bakozesa za bbanka kyokka kino si kye kitawaanya Silk’’.\nKy’olina okumanya yadde bizinensi eno efuna nnyo, erimu okuvuganya okw’amannyi nga mwenna kumpi mulwanira abantu be bamu. Kale olina okuyiiya okusigala ng’ofunamu ssente, eno y’ensonga lwaki natandikawo ekifo ekirala ekya ‘Liquid Silk’ e Bugoloobi. Eno wakola bulungi nga bwe tulwana okulaba nga ne Club Silk eddamu okukola.\nEbbaala ya Ambiance\nYagyongerako okufumba emmere ekitali ku Silk so nga n’omutindo gwayo guli waggulu. Bbaala endala eziddabirizibwa omuli n’ezo ezigaddewo\nlDe- Posh e Kabalagala Eno Bannakampala gye babadde bakeeseza ng’abadigize bannyuka ssaawa 1.00 ey’oku makya.\nGye buvuddeko Vicky, nnannyini bbaala eno yagiggala ng’agamba nti eri mu kuddaabirizibwa. l\nSoldiers Bar Moze Radio bwe baamusomera bizinensi y’ebbaala okufuna, yakola Soldiers Bar e Wandegeya kyokka mu bbanga ttono yamulemerera n’agitunda. Yakola endala e Mulungu -Munyonyo kyokka nayo yamutuulira. Kigambibwa omwenge ogusinga Moze ne banne be baagwenyweranga ne bagisuula.\nl Club T1: Eno yali mu kibangirizi ky’amakolero e Lugogo. Yaggalawo nga bannannyini yo tekyabakolera magoba. Kati waliwo Club Play.\nEffendys: Yali esangibwa ku Centenary Park nga yaggalawo oluvannyuma lwa KCCA okwagala okusendawo ekifo kino. lBulldog: Yali Wandegeya nga yali ya Bazungu. Kati baagifuula kkanisa.\nlBristol Bar e Nateete: Eno yali ya Golooba e Nateete. Yacaaka nnyo nga n’oluusi bategekerayo ebivvulu.\nlClub Rouge: Esangibwa mu Kampala okumpi n’ekitebe ky’eggaali y’omukka. Ezze ekyusa emikono nga n’abamu ku bagiddukanyizzaako ye Spear Abowe. Yagitunda nga kati kigambibwa ya George Waiswa ng’eyitibwa ‘The Place’.\nAbantu nga bakyeyiwa mu bbaala ya Anylum nga tebannaba kugiggalawo.\nlAsylum: Yali ku luguudo oludda e Namugongo eya Darius Mugisha ne Henry Ssali. Kati baagizza Kiwaatule okwongera okugisembereza abadigize.\nlBuddies e Ntinda: Yali ya Davis Kazoora kyokka kati yasigaza linnya.\nlVirgin Island: Yali esangibwa Bugoloobi nga kati eyitibwa Temptations. Kigambibwa ya Innocent Nahabwe owa Amnesia.


Bukedde Online - Ebyobugagga bya kitaabwe bibafuukidde ekikolimo\nEbyobugagga bya kitaabwe bibafuukidde ekikolimo\nTaata saamuziika naye buli lw'anzijira wa...\nOMUGAGGA w’omu kibuga Masaka Paulo Luwaga Njawu¬kana ne bannyina bamulumiriza okwekomya ebyobugagga bya kitaabwe, omugenzi Yiraliyo Njawukana eyali omusuubuzi omututumufu mu kibuga Masaka ebibalirirwamu obuwumbi bw’ensimbi n’atabawaako.\nOMUGAGGA w’omu kibuga Masaka Paulo Luwaga Njawukana ne bannyina bamulumiriza okwekomya ebyobugagga bya kitaabwe, omugenzi Yiraliyo Njawukana eyali omusuubuzi omututumufu mu kibuga Masaka ebibalirirwamu obuwumbi bw’ensimbi n’atabawaako.\nAbooluganda lw’omugenzi Njawukana bagamba nti omugenzi yazaala abaana mwenda mu bakazi babiri, abalenzi bataano n’abawala bana. Abalenzi yaba¬wasiza abakazi era n’abazimbira n’amaka buli omu n’abawala babiri baafumbirwa era nabo n’abazimbira ng’awaka waali wasigaddewo abatannafumbirwa babiri Margaret Nalwadda ne Regina Nakalema. Bano yaleka abakoledde bizinensi kyokka bagamba nti omusika gwe beerondera Paulo Luwaga yazibagobamu dda.\nBannyonnyodde nti, omugenzi Njawukana yafa mu 1982 ne balonda Paulo Luwaga okumusikira. Bagamba nti mu 1990 omusika yatandika okubagobaganya mu bintu kitaabwe bye yali abaleseemu ate nga ne bye yaleka tagabye tebyagabanyizibwa.\n“Maama eyali mu maka Rosa Nabakooza bwe yafa mu 1988, omusika n’atandika okutwefuulira ng’atugobaganya mu bintu bya kitaffe.\nBamulekwa okuli Margaret Nalwadda ne Regina Nakalema bagamba nti baagenda mu kkooti etawulula enkaayana ku bintu by’abafu mu 1990 era omusango guli ku fayiro nnamba Masaka/AC/560/1990 kyokka ne batayambibwa olw’okubulwa ssente ezikola ku nsonga zino.\nOmusika yagenda mu maaso n’okutunda ebintu bya kitaabwe bye yaleka n’okubyekomya ekyabawaliriza okugen¬da ku poliisi ne bamug¬gulako emisango okuli ogw’okujingirira ebi¬wandiiko by’omugenzi, ogw’okutunda ebintu bino mu bukyamu. Gino giri ku fayiro nnamba G/Msk/GER 126/204 gy’awerennemba nagyo era nga poliisi yamuk¬wata kyokka n’emuta ku kakalu kaayo.\nAbagenzi Njawukana n’omukyala Rose Nabakooza bwe baali bafaanana\nOmuduumizi wa poliisi mu Masaka (RPC) Maxwell Ogwal yategeezezza nti Paulo Luwaga yagguddwaako emisango gy’okujingirira ebiwandiiko n’okutunda ebintu bya bamulekwa mu bukyamu wabula n’atangaaza nti yateereddwa ku kakalu ka poliisi ng’omuntu omulala yenna.\nYategeezezza nti bakyagenda mu maaso n’okumunoonyereza ku misango egyamugguddwaako.\nLUWAGGA AGAANYE OKUTEESA\nOluvannyuma lwa bamulekwa okwekubira enduulu ku poliisi nga tebayambibwa bazzeemu okugenda mu ofiisi y’avunaanyizibwa ku bintu by’abafu nga baagala abayambe bagabane ebintu kitabwe bye yaleka. “Twa-sisinkana Margaret\nKobusingye omukulu mu ofiisi eno n’alagira tutuule mu lukiiko ng’abennyumba nga January 30, 2015 kyokka omusika\nEkimu ku bizimbe omugenzi Njawukana ekisangibwa ku Edward Avenue mu kibuga Masaka, bye bagamba Luwaga okweza.\nLuwaga n’ategeeza nga bwe yalina gy’alaga era n’asaba olukiiko lutuule nga January 29,2015 kye twakkiriza.\nNga January 29, 2015 twagenda mu lukiiko mu maka ga kitaffe ku kyalo Busaali mu Nyendo ne tusanga ng’amaka masibe era n’omukugu okuva mu ofiisi ekola ku nsonga z’abafu yali aweerezeddwa Robert Bogere twamutuuza bweru kyokka era\nomusika teyalabikako yasindi¬ka mutabani we Tom Kateregga. Kateregga yatutegeeza nga kitaawe bw’amutumye okujja atugambe nti olukiiko luliwo mu bukyamu n’asaba twamuke awaka nti ebintu byagabanyizibwa dda ekitali kituufu.\nTwaddayo mu ofiisi y’emu ne batuwa February 12, 2015 lwe tuba tutuula ng’abenju y’omugenzi. Olukiiko luno twa¬lubaddemu ng’abennyumba y’omugenzi Yiraliyo Njawukana naye omusika Luwaga teyazze yaweerezza ekiwandiiko ng’ayita mu balooya be aba Ayigihugu & CO. Advocates and Solicitors.\nAmaka g’omugenzi Njawukana omusika Luwaga ge yagobyemu abooluganda\nEkiwandiiko kinnyonnyola nti Luwagga yaweebwa obuyinza ku bintu by’omugenzi era n’abigabanya bulungi nga tasobola kutuula mu lukiiko lwonna olugenderera okuteesa ku buyinza obwamuweebwa okuddukanya ebintu by’omugenzi.\nYagasseeko nti abooluganda lwe abatono ennyo ab’omululu bagezaako okukozesa ofiisi ekola ku nsonga z’abafu okuddamu ate okugabanya mu bintu ebyagabanyizibwa edda, era n’asaba abataamatira okugenda mu mbuga z’amateeka baggulewo omusango.\nBino twabiwakanyizza ne tusaba ofiisi eno eyite Luwaga n’ebiwandiiko by’ebintu\nMukomye okufumbiza abawala abato - Nabagereka\nGaddafi aggyeyo ttanka ya midumu 10\nEmmaali etabudde ffamire y'omugagga wa Tuweereza\nEby'emmotoka ya Bobi Wine b...\nEBY'EMMOTOKA ya Bobi Wine etayitamu byasi byongedde okuwanvuwa ab'ekitongole ekiwoza omusolo bwe bategeezezza nti,...


Bukedde Online - Ssesimba yaakawandiika ebitabo 5 ku myaka 20!\nSsesimba yaakawandiika ebitabo 5 ku myaka 20!\nAgamba nti yatandika okuwandiika ebitabo ku myaka 12 ng’ali mu P6.\nSsesimba ng’alaga ekitabo kye ekyasooka.\nMAHAD Ssesimba ayinza okuba omuwandiisi asinga obuto mu Uganda. Ku myaka 20 gy’alina yaakawandiika ebitabo by’Oluganda bitaano!\nAgamba nti yatandika okuwandiika ebitabo ku myaka 12 ng’ali mu P6. Ssesimba alina ekitone ky’okuwandiika era mu mwoleso gw'ebitabo ku lunaku lw'ennimi ennansi mu nsi yonna ogwabadde ku National Theatre gye buvuddeko yagambye nti ekitabo kye ekisooka kye yatuuma, Eddoboozi Lya Buganda eky’emiko 40 yakiwandiikira mu P6.\n“ Bwe nnali omuto, nnawuliranga abavubuka nga bakyamya Oluganda mu njogera, kwe kwagala okubaako bye ngolola n'okubawabula waakiri bwe baba baliko bye baagala okwogera nga tebabimanyi basooke beebuuze. Okugeza mpulira bangi abagamba nti, ‘Sijja Lya’, ng'ategeeza nti ‘sijja kulya’.\nEnkoko tezaala wabula ebiika oba okwalula; embwa teba na mulambo wabula omutulumbi n’ebirala.\nBino byonna bye nassa mu kitabo ekisooka nga nange awamu nneebuuza. Ekitabo kino era kirimu okusiima Ssekabaka Sir Edward Muteesa II eyalwanirira ennyo Obuganda mu biseera ebizibu.\nMuka kitange Lumbe ky’ekitabo kyange ekyokubiri kye nnakiwandiikira mu S 2 mu London College e Nansana.\nKibuulirira baka bakitaffe okwagala abaana be basanze awaka kubanga bwe babayisa obulungi bayinza okubayamba nga bakuze. Bangi abagwa mu kiti kino abaawula abaana ku bakitaabwe nga kiggya bangi mu ssomero.\nKyongerako okubuulira abazadde okuleka abaana baabwe okusoma emisomo n'okukola emirimu gye baagala mu bulamu bwabwe so si kubasibako bo abazadde bye baagala kubanga bangi bibalemerera.”


Bukedde Online - Ba Nnayuganda boogedde\nBa Nnayuganda boogedde\nLondon afuuse muyonga\nKaadi zaffe ezituyita ziruwa?\nAdded 10th August 2011\nYayongeddeko nti: Embeera yâ€™ebyenfuna embi yâ€™evuddeko akeegugungo okufuuka akâ€™omutawaana. Abantu bangi omuli ne Bannayuganda baasalwa ku mirimu era baasangiddwa tebakola, kwe kuva mu mbeera ne batuuka nâ€™okuluutinga amaduuka.\nMusisi Kiggundu owâ€™e Lewisham mu London yategeezezza\nMusisi Kiggundu owâ€™e Lewisham mu London yategeezezza Bukedde ku ssimu nti bakitegeddeko nti mu baakwatiddwa mulimu Bannayuganda be baayoledde e Croydon kyokka tebannamanyika muwendo.\nYalaze okutya nti poliisi yanditwaliramu bassaalumanya mu kikwekweto kyâ€™eriko okufuuza abeenyigidde mu kwokya ebizimbe nâ€™okunyagulula amaduuka. Grace Nakate ali mu London yagambye nti amaze ennaku bbiri nga takola ngâ€™akuuma nju ye olwâ€™okutya nti abavubuka bano abaluutinga bayinza okumulumba.\nAte Ken Mulumba abeera e Brixton mu London yagambye nti ekiro tebeebaka nga batya okulumbibwa abavubuka mu kiro. Yannyonnyodde nti amaduuka amanene ngâ€™erya Sony eryayokeddwa liri mu yinsuwa kyokka waliyo obuduuka obutono obumu nga bubadde bukolamu Bannayuganda obutajja kuba bwangu kuzzaawo kubanga tebulina yinsuwa. Kino kitegeeza nti bangi bajja kufiirwa emirimu.\nOmwogezi wâ€™ekibiina ekigatta abasuubuzi mu Kampala ekya KACITA Issa Ssekitto yagambye nti waliwo Bannayuganda bangi abasuubula e London ngâ€™obwegugungo buno bwabaasanzeeyo era wagenda kussibwawo enkola mwe bagenda okuyita okukakasa nti bayambibwa.\nMunnakenya yeddiza engule ya Afrika\nEngeri Susan Muwonge gy'alidde engule ya mmotoka z'empaka


Nnalemererwa Emirundi Mingi Naye Oluvannyuma ne Mpangula\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Batak (Toba) Bengali Bicol Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Danish Drehu Dutch Efik English Estonian Ewe Fijian Finnish Fon French Ga Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hungarian Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malayalam Maltese Mam Mambwe-Lungu Marathi Mauritian Creole Maya Mizo Myanmar Nahuatl (Northern Puebla) Ndebele Ndebele (Zimbabwe) Ndonga Nias Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tshiluba Tsonga Turkish Tuvaluan Twi Tzotzil Ukrainian Urdu Uruund Venda Vietnamese Wallisian Wolaita Xhosa Yoruba Zulu\nBAYIBULI EKYUSA OBULAMU BW’ABANTU\nByayogerwa Josef Mutke\nEBYAFAAYO: NNALINA OMUZE OGW’OKULABA EBIFAANANYI EBY’OBUSEEGU\nOBULAMU BWANGE BWE BWALI:\nTaata wange yava mu Bugirimaani n’agenda mu Australia mu 1949, okunoonya omulimu mu birombe gye basima eby’obugagga eby’omu ttaka ne mu kampuni z’amasannyalaze, era yafuna aw’okubeera mu ssaza ly’e Victoria. Bwe yali eyo, yawasa maama wange, era nnazaalibwa mu 1953.\nOluvannyuma lw’emyaka mitono, Abajulirwa ba Yakuwa baatandika okuyigiriza maama wange Bayibuli, bwe ntyo ne mmanyaako ku biri mu Bayibuli nga nkyali muto. Kyokka ye taata eby’eddiini yali tabyagalira ddala. Yatandika okuyigganya maama, era olw’okuba yali mukambwe nnyo, maama yali amutya nnyo. Maama yeeyongera okusoma Bayibuli mu nkukutu era bye yali ayiga yali abyagala nnyo. Taata bwe yabanga taliiwo awaka, maama yatutuuzanga nze ne mwannyinaze omuto, n’atubuulira ku ebyo bye yali ayiga mu Bayibuli. Yatubuuliranga ku nsi empya Katonda gye yasuubiza era n’atugamba nti singa tugoberera emitindo gya Katonda egikwata ku mpisa, twandibadde basanyufu.—Zabbuli 37:10, 29; Isaaya 48:17.\nBwe nnaweza emyaka 18, nnawalirizibwa okuva awaka olw’obukambwe bwa taata. Wadde nga nnali nkiraba nti maama bye yali anjigiriza byali bituufu, saabikolerako. Nnatandika okukola ku by’amasannyalaze mu kirombe ky’amanda, era bwe nnaweza emyaka 20, nnasalawo okuwasa. Oluvannyuma lw’emyaka esatu, muwala waffe eyasooka yazaalibwa era nnaddamu okulowooza ku kiki ekyali kisinga obukulu mu bulamu bwange. Nnali nkimanyi nti Bayibuli esobola okuyamba amaka gaffe, bwe ntyo ne nsaba omu ku Bajulirwa ba Yakuwa anjigirize Bayibuli. Naye mukyala wange yali tayagala Bajulirwa ba Yakuwa. Bwe nnagendako mu nkuŋŋaana z’Abajulirwa ba Yakuwa, mukyala wange yaŋŋamba nsalewo kimu ku bibiri: ye okunoba oba nze okulekera awo okuyiga Bayibuli. Olw’okwagala okusanyusa mukyala wange, nnalekera awo okuyiga Bayibuli. Naye oluvannyuma nnejjusa olw’obutakola ekyo kye nnali mmanyi nti kye kituufu.\nLumu, be nnali nkola nabo bandaga ebifaananyi eby’obuseegu. Bwe nnajjukira bye nnali njize mu Bayibuli, omutima gwannumiriza nnyo era ne ntya nti Katonda ajja kumbonereza. Naye bwe nneeyongera okulaba ebifaananyi ebyo, endowooza yange yagenda ekyuka mpolampola. Oluvannyuma lw’ekiseera, okulaba ebifaananyi eby’obuseegu gwanfuukira omuze.\nOluvannyuma lw’emyaka 20, nnali nnyonoonekedde ddala era ng’empisa ennungi maama ze yali anjigirizza nziviiriddeko ddala. Ebyo bye nnali ndaba byakyusa nnyo enneeyisa yange n’enjogera yange. Nnali mpemula nnyo, era nga nnyumirwa nnyo emboozi ezikwata ku by’obugwenyufu. Nnafuna endowooza enkyamu ku bikwata ku by’okwegatta, era wadde nga nnali nkyabeera ne mukyala wange, nneegattanga n’abakazi abalala bangi. Lumu bwe nnalowoooza ku bye nnali nkola, nnawulira nga nneeweebudde nnyo.\nNnayawukana ne mukyala wange era embeera y’obulamu bwange ne yeeyongera okwonooneka. Mu kiseera ekyo nnasaba nnyo Yakuwa era ne nziramu okuyiga Bayibuli, wadde nga waali wayiseewo emyaka 20 bukyanga ndekayo okuyiga Bayibuli. Mu kiseera ekyo taata yali yafa, ate nga ye maama yabatizibwa era nga Mujulirwa wa Yakuwa.\nENGERI BAYIBULI GYE YAKYUSAAMU OBULAMU BWANGE:\nEngeri gye nnali nneeyisaamu yali ekontana n’ebyo Bayibuli by’egamba. Naye ku mulundi guno nnali mumalirivu okukolera ku ebyo bye nnali njiga mu Bayibuli nsobole okufuna emirembe mu mutima. Nnatandika okulongoosa mu ngeri gye nnali njogeramu n’okufuga obusungu. Ate era nnamalirira okulekayo ebikolwa eby’obuseegu, okukuba zzaala, okunywa ennyo omwenge, n’okubba bakama bange.\nBakozi bannange baali tebategeera nsonga lwaki nnali nsazeewo okukola enkyukakyuka ezo ez’amaanyi. Okumala emyaka esatu, bansendasendanga nziremu okwenyigira mu mize gye nnali ndese. Buli lwe nnalemererwanga okwefuga ne nnyomba oba ne njogera ekigambo ekibi, baaleekaniranga waggulu nti: “Otyo! Joe ow’edda akomyewo.” Ebigambo ebyo byannumanga nnyo, era byandeeteranga okuwulira nti nnemereddwa.\nEbifaananyi eby’obuseegu byali bingi nnyo gye nnali nkolera. Bakozi bannange bampeerezanga ebifaananyi eby’obuseegu nga bakozesa kompyuta zaabwe, nga nange bwe nnakolanga mu kusooka. Nnali nfuba okulekayo okulaba ebifaananyi eby’obuseegu, naye nabo baali bamalirivu okunnemesa. Oyo eyali anjigiriza Bayibuli yannyamba nnyo era yanzizangamu nnyo amaanyi. Yampulirizanga bwe nnabanga mmubuulira ebyandi ku mutima. Yandaganga ebyawandiikibwa ebyali bisobola okunnyamba okwefuga nsobole okuvvuunuka omuze ogwo, era yankubirizanga okusabanga Yakuwa obutayosa.—Zabbuli 119:37.\nLumu nnasaba bakozi bannange tukuŋŋaane tubeeko kye twogerako. Mu bo mwalimu abasajja babiri abaali bafuba okulekayo omuze gw’okunywa ennyo omwenge. Nnabagamba bawe abasajja abo omwenge, naye bonna ne baleekaanira waggulu nti: “Ekyo tetuyinza kukikola! Abasajja bano baagala okuva ku mwenge!” Nnabaddamu nti: “Ekyo kituufu, era nange nnina omuze gwe nnwanyisa.” Okuva ku olwo, bakozi bannange baakitegeera nti nnali mumalirivu okulekayo omuze ogw’okulaba ebifaananyi eby’obuseegu, era tebaddamu kumpikiriza kubiraba.\nOluvannyuma lw’ekiseera, Yakuwa yannyamba okuvvuunuka omuze ogw’okulaba ebifaananyi eby’obuseegu. Mu 1999, nnabatizibwa ne nfuuka Omujulirwa wa Yakuwa. Ndi musanyufu nnyo okuba nti Yakuwa yannyamba okulongoosa obulamu bwange.\nKati ntegeera bulungi ensonga lwaki Yakuwa akyayira ddala emize emibi. Yakuwa yali ayagala kumponya bizibu ebiva mu kulaba ebifaananyi eby’obuseegu, nga taata ayagala ennyo omwana we bwe yandikoze. Ebigambo ebiri mu Engero 3:5, 6 nga bituufu nnyo! Ennyiriri ezo zigamba nti: “Weesigenga Yakuwa n’omutima gwo gwonna, era teweesigamanga ku kutegeera kwo. Mulowoozengako mu byonna by’okola, anaatereezanga amakubo go.” Okugoberera amagezi agali mu Bayibuli kinnyambye okwewala emize emibi.—Zabbuli 1:1-3.\nENGERI GYE ŊŊANYUDDWAMU:\nMu kusooka nnali mpulira nga nninga ekintu ekitagasa, naye kati mpulira ng’obulamu bwange bulina ekigendererwa, era mpulira emirembe. Kati ndi muyonjo era mpulira nga Yakuwa yansonyiwa era annyamba. Mu 2000, nnawasa Karolin, omukyala ayagala ennyo Yakuwa nga nange bwe mmwagala. Amaka gaffe galimu emirembe. Tuwulira nga nkizo ya maanyi okuba mu luganda olw’ensi yonna olw’Abajulirwa ba Yakuwa.\nBayibuli Ekyusa Obulamu bw’Abantu Emirembe n’Essanyu\nOkwetooloola ensi yonna, Abajulirwa ba Yakuwa bamanyiddwa ng’abantu abayigiriza abalala Bayibuli ku bwereere. Laba engeri gye bakikolamu.\nOsobola Okuziyiza Ebikemo!\nWaliwo ebintu bisatu ebisobola okukuyamba\nNnali Sikkiriza nti Katonda Gyali\nNnali Njagala Nnyo Omuzannyo gwa Baseball!\nNnali Ntya Nnyo Okufa\nNnali Mukambwe era Wa Fujjo


Bukedde Online - Enteekateeka za Bebe Cool ez'okutwala abaana abalwadde b'emitima e Buyindi ziwedde; Abataddemu obukadde 60!\nEnteekateeka za Bebe Cool ez'okutwala abaana abalwadde b'emitima e Buyindi ziwedde; Abataddemu obukadde 60!\nMutabani w'omugagga Kirumira akoledde abaana...\nBebe Cool ng'ali n'abaana btwala e Buyindi okujjanjabibwa\nOMUYIMBI Bebe Cool amanyiddwa nga Big Size amalirizza enteekateeka ze ez'okutwala abaana abawerera ddala 5 e Buyindi okujjanjabwa obulwadde bw'omutima.\nBebe Cool yategeka ekivvulu kyeyatuuma Golden Heart Concert n'ekigendererwa ky'okuyamba abaana abatawaanyizibwa obulwadde bw'omutima ekyali e Kololo nga kyetabwamu n'omukulembeze w'eggwanga.\nMu lukung'aana lw'abannamawulire lwatuuzizza enkya ya leero ku Torino Bar, Bebe Cool ayanjulidde bannamawulire enteekateeka z'okutwala abaana abawerera ddala bataano nga bweziwedde era n'ategeeza nti buli kimu kiwedde abaana bagenda kusitula okugenda e Buyindi ku ssande eno nga bakozesa ennyonyi ya Emirates Airline.\nBig Size agambye nti buli kimu ky'awedde abaana baamala okubeekebejja bulungi, okubakolera buli kimu omuli okubafunira Pass port, air ticket ssaako ne bamaama baabwe bonna.\nBebe Cool agenze mu maaso n'ategeezeza nti enteekateeka eno yonna awamu agenda kugisaasaanyizaako obukadde 60 ng'aziggya kw'ezo zeyaggya mu kivvulu kya Golden Heart ezisoba mu bukadde ebitaano.\nN'ebaza bannayugnda bonna abajja ne bampagira mu kivvulu kyange era ntwala omukisa guno okubategeeza nti ekivvulu kino kyonna awamu ky'atumalako obukadde 300,000,000 nga tukitegeka,wabula nga twakiggyamu obukadde 550,000,000 nga ku zino kwentodde obukadde 60 ziyambe mu nteekateeka y'okutwala abaana bano e Buyindi okujjanjabibwa"Bwatyo Bebe Cool bwategeezezza.\nMungeri yeemu Bebe Cool ategeezezza nga bw'agguddewo ekibiina eky'okuyambanga ku bantu abatawaanyizibwa endwadde ez'enjawulo ky'atuumye Amber Heart Foundation.\nOlw'okwagala okuyamba ku bantu ssaako n'okubaako ettoffali ly'enteeka ku ggwanga lyange nsazeewo ntandikewo ekibiina kino kyentuumye Amber Foundation era wadde nga nkituumye Amber Heart foundation tekitegeeza nti ky'akuyamba balwadde ba mitima bokka wabula tujjanga kukola ku bantu abatawanyizibwa endwadde ez'enjawulo nga bwetunaaba tusobodde"Bwatyo Bebe Cool bwategeezezza.\nBig Size amalirizza ng'asaba Gavumenti nti singa abaana bono banaakomawo nga bakoleddwako bulungi ayagala Pulezidenti Museveni agende abakyalireko alabe embeera mwebali n'oluvannyuma abaeeko ettoffaali ly'assaawo okusobola okutwala enkola eno mu maaso.\nAbaana abagenda okujjanjabibwa kuliko, Emmy Ogwang 2 okuva e Lira, Jovan Maseruka 13, ava Luweero, Shirati Namuyomba 11, okuva Mukono Nabuti , Anthony Mukyondwa 8, okuva Gayaza ne Rashid Bbosa ow’e Najeera era ng'omwana ng'obujjanjabi obusooka bw'akubaawo ku lwokubiri.\nBebe Cool ssente ezinaava mu kivvulu kye aziwaddeyo okujjanjaba abalwadde b'emitima


Bayibuli eyogela ki ku Basajja n'abakazi abamawanga ag'enjawulo okufumbiriganwa?\nEndagaano enkadde eragira Abayisirayiri obutawasa oba okufumbirwa abamawanga amalala. (Ekyamateeka 7:3-4) Wabula ensonga y'ekiragiro kino teri ku kala ya lususu, oba obuwangwa. Ensonga ya bwaKatonda. Ensonga lwaki Katonda yagaana okuwasa abamawanga amalala eri nti, abamawanga amalala baali basinza bakatonda abalala. Abayisirayiri bandibadde bakyamizibwa singa baawasa oba baafumbirwa abantu abasinza ebifaananyi oba abatakkiriza Katonda. Kino kyekyatuukawo mu Yisirayiri okusinziira mu Malaki 2:11.\nEnkola yemu ey'omwoyo omulongoofu eragibwa mu Ndagaano empya, naye tekwatagana ku gwanga muntu lyavaamu."Temwegattanga na batakkiriza kubanga temwenkanankana: kubanga obutuukirivu n'obujeemu bugabana butya? oba omusana gussa kimu gutya n'ekizikiza?" (2 Abakolinso 6:14). Nga abayisirayiri (Abakkiriza mu Katonda omu era omutuufu) bwe balagirwa obutawasa basinza bifaananyi, n'abakkiriza (abakkiriza mu Katonda omu omutuufu) balagirwa obutawasa abatakkiriza. Bayibuli tegambangako nti okuwasa abamawanga amalala kibi era oyo akugaana akikola nga tayina buyinza kuva mu Bayibuli.\nNga Martin Luther Jr., yagamba, "omuntu alina okulowoozebwako okusinzira ku bikolwa oba ku mbala ye so si langi ya lususu lwe." Tewali kwekubiira eri buwangwa kulina kuba mu bulamu bw'omukukristaayo (Yakobo 2:1-10). Endowooza okuva mu Bayibuli eri nti waliwo egwanga limu —elya bantu bonna, buli muntu eyava mu Adamu ne Kaawa mwaava. Omukristaayo bwaba alonda owokuwasa, alina okulonda oyo eyalokoka nga akkiriza Yesu (Yokaana 3:3-5). Okukkiriza mu Kristu, so si mu langi y'olususu, yenkola ntuufu eya Bayibuli ey'okulonda omubeezi. Okuwasa oba okufumbirwa abamawanga amalala tekyekwasa ku gwanga kki etuufu oba eritali tuufu, wabula ku magezi, okubikkulirwa, n'okusaba.\nAbantu babiri nga balowooza okwewasa balina okulowooza ensonga nyingi. Newankubadde enjawukana mu langi y'olususu terina kulekebwa bbali, terina kuba nga yesalawo oba abantu abo ababiri balina okufumbiriganwa. Abafumbo abava mu mawanga agenjawulo basobbola okusanga okuganiibwa oba okuyisibwaamu amaso, naye balina okwetegeka okwaŋŋanga okuganiibwa, n'okukyayibwa kuno mu ngeri eya Bayibuli. "Kubanga tewali njawulo ya Muyudaaya na Muyonaani: kubanga omu ye Mukama waabwe bonna, ye mugagga eri abo bonna abamukaabirira:( Abaruumi 10:12). Ekanisa etatunuulira langi y'abantu era/oba obufumbo obulimu abantu ab'amawanga agenjawulo, busobola okuba ekifaanayi ekirungi ekiraga nti ffena mu Kristu twenkana.


Bukedde Online - Maama Fiina asekeredde abamwerijjako ku bwa ssentebe bw'abasawo b'ekinnansi\nAmazina n’ennyambala bizaalidde Winnie Nwagi akabasa\nAbalina ebitone mukozese omukisa gwe mufuna okwezimba nga temunnava...\nAbazade baakusomesebwa engeri y'okuyamba abaana abavudde mu Kisaakaate...\nMu kusala enkoko mwe ntandise bizinensi y'embwa ze ntunda ku...\nakeediNawonya Bannayuganda abatemu - Maj....\nFamire bagiwadde obutwa bbebi n’afa\nAdded 10th April 2019\nMaama ng'ayanirizibwa mu mizira okuva eri abasawo abakung'aanide ku kisaawe e Wakiso\nAKULIRA basawo b’ekinnansi mu ggwanga Sofia Namutebi Maama Fiina awadde abasawo b’ekinnansi n’abatabuzi b’eddagala lino bonna mu ggwanga amagezi obutaddayo kukkiriza kubuzibwa buzibwa kw’ani mukulembeze waabwe era n’abagamba nti akyaliwo okulaba ng’abatuusa ku nkulaakulana mu kiseera kye banamala nga bakyamutaddemu obwesige.\n“Obungi bw’abasawo obuli wano leero n’omukwano gwe mundaze ne mutindigga engendo okuva mu dsisitulikiti ez’enbjawulo mu ggwanga n’abalala ne muva e Kenya n’e Rwanda kimpa obuvumu obusekereera abo abanerijjako nti muzannyira ku ngoma nenne” Bwatyo Maama Fiina bwategeezezza.\nBino Maama Fiina abyogeredde ku kisaawe kya disitulikiti y’e Wakiso olwaleero mu lukungaana lweyakubye olwetabiddwamu nnamungi w’abasawo b'ekinnansi nga mwe muli abalaguzi, abatabula eddagala n’abalutta nsozzi . Era nabakakakasa nti kano akaseera ke balimu sikakulwana ntalo kubanga abagezaako okumuwalampa talaba nsonga lwaki abamalirako ebiseera.\nNze ng’abakulira abasawo mwenna mu ggwanga mu kibiina ekibagatta ekya “Joint Forum For Traditional Healers and Herbalist Association” ekibampisizza leero kwekulaba butya omusawo yenna gyali amanya ebirungi ebiri mu tteeka gavumenti lyeyaleese okutufuga era ng’omusawo abadde atya nti bagenda kuggalawo esaabo lye kubanga teyasoma ekyo kikyamu.\n“Wadde muyinza okubamu obutonotono obulumira tugenda kufuba okulaba nga twogera ne gavumenti ne pulezidenti Museveni yennyini alabe nga abutukyusiza naye kino tugenda kukikola nga tuli wamu era n’ebirungi etteka byeririna bingi nnyo kubanga eddagala lyaffe ligenda kufuna akatale okwetolola ensi yonna nga bamaze okulikakkasa.\nEkirala yasabye ba ssentebe ba basawo mu disitulikiti zonna okutandiika okuwandiisa abasawo babwe bonna era nga bwebakimala bewandiisi SACCO yabwe nga kino kiwedde bagenda kukola SACCO eyawamu mu bwangu ddala olwo bayite pulezidenti Museveni abateremu ku nsimbi ez’okwekulaakulanya bave mu kukola omulimu ogumu.\nAkulira okunoonyereza ku ddagala ly’e kinnansi mu ggwanga Dr Grace Nambatya Kyeyune awadde abasawo amagezi okumanya nti bwebanabeera baagala okufuna mu gavumenti bekwate Maama Fiina kubanga bo nga gavumenti gwe bamanyi era gwebakolagaana naye.\nAbasabye okukomya okutema emiti mu bibbira ate ne basimba kalitunsi nga kino kigenda kuzza obutonde bwaffe emabega.\nRDC w’e Wakiso Nnalongo Rose Kirabira yasabye abasawo b’ekinnansi abamu okukomya okwenyigira mu bumenyi bw’amateeka nga bamaze okulya ku bantu ssente ne babatuuma okussaddaka abantu nga bagenderera okubegobako.\nYagambye nti bo nga gavumenti bawagira nnyo Maama Fiina naye baagala akole kimu ayongeremu amaanyi asikeeyo n’abo abamwewagulako bamwegatteko olwo gavumenti eyanguyirwe okukolagaana nabo nga bali wamu\nOmukolo guno gwatandiise nakasiiki k’abasawo abasuze ku kisaawe kya disitulikiti kino e Wakiso eggulo era nga Maama Fiina yabatidde ente munana kwebalidde ekiro n’enkeera lwonna\nAbayimbi balumbye Salim Saleh naye abatebuse\nAbakazi Mukiibi be yazaalamu abaana bakyesomba\nAmazina n’ennyambala bizaalidde...\nAmazina n’ennyambala Winnie Nwagi bye yayolesezza mu ndongo y'abayizi bimuzaalidde akabasa. Yeetondedde abazadde...\nAbalina ebitone mukozese omukisa...\nAbazannyi abalina kye mwekoledde muyambe ne bannammwe okwekulaakulanya nga bwe muteeka Uganda ku maapu\nAbazade baakusomesebwa engeri y'okuyamba...\nOkutendeka omwana mu Kisaakaate ate n'adda eka ng'abazadde tebamanyi ngeri ya kubalambikamu kubeera nga kwoza n'oyanika...\nMu kusala enkoko mwe ntandise bizinensi...\nEmirimu gye nayitanga egy'abacaafu n'abataasoma mwe nfunye ssente ezinnyambye okutandika bizinensi endala n'okwetuusaako...


Bukedde Online - Ndirangwa asabye poliisi esookenga kunoonyereza nga tennakwata bantu\nNdirangwa asabye poliisi esookenga kunoonyereza nga tennakwata bantu\nEkibaddewo ku kudda kwa Bobi Wine okuva ku...\nOmusajja gwe baakwatidde ewa Kirumira n'emmundu...\nNdirangwa agambye nti singa poliisi ekwata omuntu ng’emaze okumunoonyerezaako obulungi ku musango gwe babeera bamukwatidde, kyakuyambako okunyweza enkolagana ya poliisi n’abantu kubanga abatalina misango bajja kuba tebakwatibwa.\nOmuduumizi wa Poliisi, Martin Okoth Ochola (ku kkono) ng’ayaniriza Supreme Mufti, Siliman Kasule Ndirangwa ku kitebe kya Poliisi e Naggulu.\nSUPREME Mufti wa Uganda, Sheikh Siliman Kasule Ndirangwa asabye abakulira ebyokwerinda okusookanga okukola okunoonyereza okumala nga tebannakwata gwe basuubira okubeera ng’azzizza omusango\nBino yabyogeredde mu ku kitebe kya Poliisi e Naggulu mu kulambula ebitongole eby’enjawulo mu masekkati ga Uganda. Ndirangwa agambye nti singa poliisi ekwata omuntu ng’emaze okumunoonyerezaako obulungi ku musango gwe babeera bamukwatidde, kyakuyambako okunyweza enkolagana ya poliisi n’abantu kubanga abatalina misango bajja kuba tebakwatibwa.\nOmuduumizi wa poliisi, Martin Okoth Ochola ategeezezza Ndirangwa nga bw’atukidde mu kiseera ekituufu nga Poliisi eri mu kaweefube wa kukyusa kifaananyi kyayo ekyali kyayonooneka n’ategeeza ng’ensisinkano eno bw’egenda okubayamba okunyweza enkolagana yaabwe wakati wa Poliisi n’omuntu waabulijjo.\nYeebazizza Ndirangwa olw’okufaayo okukolera awamu okugatta Bannayuganda n’ategeeza nti bukyanga ayingira Poliiisi talabanga ku mukulembeze wa ddiini abakyaliddeko nga ye bw’akoze.\nSupreme Mufti Ndirangwa oluvannyuma yasisinkanye olukiiko olufuga ekibuga kya Kampala nga bano babadde bakulembeddwaamu Minisita wa Kampala, Betty Olive Namisango Kamya ng’eno Ndirangwa yeebazizza abakulembeze mu kitongole kya KCCA olw’emirimu emirungi gye bakoledde Bannakampala.\nAbasabye okukyusa mu ngeri gye bakwatamu abatembeeyi mu kibuga n’ategeeza ng’abantu bano bwe beetaaga okulung’amya mu nkola yaabwe ey’emirimu kubanga beeyiya bweyiiya nga bwe bakwatibwa ne basibibwa ate bwe bakomawo mu bantu beenyigira mu bumenyi bw’amateeka.\nMu nsisikano eno ku City Hall, Loodi Meeya wa Kampala, Elias Lukwago asabye Minisita Betty Kamya okutuusa obubaka eri Pulezidenti wa Uganda ng’Abasiraamu bwe batali bamativu olw’engeri gye battibwamu n’amusaba wabeewo ekikolebwa mu bwangu.\nBeti Kamya yeebazizza Ndirangwa olw’emirimu gy’akoledde Obusiraamu ne Bannayuganda n’amutegeeza ng’ensisinkano bw’eyongedde okunyweza enkolagana wakati wa gavumenti n’obukulembeze bw’Obusiramu obw’e Kibuli.\nsupreme mufti sheikh Siliman Ndirangwa,\nOmuduumizi wa poliisi, Martin Okoth Ochola,\nBamulumirizza okukukusa omuwala n’afiira mu Oman\nBookisi z'ebyamaguzi ezabibwa ku mmotoka zimukwasizza naggalirwa


Bukedde Online - Bidandi Ssali akubye ku matu\nOmuyimbi Iryn Namubiru akomawo leero\n'Amalwaliro g'e Mityana gali bubi'\nPULEZIDENTI w’ekibiina kya People’s Progressive Party (PPP), Jaberi Bidandi Ssali 76, akyakuumibwa mu kasenge k’abalwadde abayi mwe yaakamala ennaku 10 okuva lwe yagwa ku kabenje. Bidandi eyali Minisita wa Gavumenti Ezeebitundu era Ssaabawandiisi wa NRM akabenje yakafuna May 18, 2013, mmotoka gye y\nPULEZIDENTI w’ekibiina kya People’s Progressive Party (PPP), Jaberi Bidandi Ssali 76, akyakuumibwa mu kasenge k’abalwadde abayi mwe yaakamala ennaku 10 okuva lwe yagwa ku kabenje.\nBidandi eyali Minisita wa Gavumenti Ezeebitundu era Ssaabawandiisi wa NRM akabenje yakafuna May 18, 2013, mmotoka gye yali avuga bwe yatomera loole FUSO mu bitundu by’e Kisaasi ku luguudo lwa Northern By Pass.\nOmwogezi wa PPP, Saddam Gayira yategeezezza nti abasawo b’omu ddwaaliro ly’e Nakasero Hospital bakyasazeewo Bidandi okusigala mu kasenge k’abalwadde abayi akamanyiddwa nga Intensive care Unit (ICU) bongere okwekenneenya embeera ye.\nGayira yagambye nti embeera ye erongoose ng’asobola okweriisa n’okwogera kyokka munafu.\nOwa Ssingo akontodde Kyaddondo mu gy''Amasaza: Temujja kukwata Kabaka mu ngalo''\nSsingo erengera engabo mu gy'Amasaza


Bukedde Online - Abantu bakube akalulu ku kisanja kya Pulezidenti - Kabineti\nAbantu bakube akalulu ku kisanja kya Pulezidenti - Kabineti\nAbatikkiddwa mwewale enguzi - Polof. Nawangwe...\nEBY’OKWONGEZAAYO ekisanja kya Pulezidenti byeyongeddemu amaanyi, Kabineeti bw’etudde n’esalawo Bannayuganda bakube akalulu k’ekikungo basalewo oba ng’ekisanja kya Pulezidenti kiva ku myaka etaano kwe kibadde kidde ku musanvu.\nalamenti lwe yafuuka ey’embirigo ku by’ekiteeso ky’emyaka. Ku kkono ye Muhammad Nsereko, Nandala Mafabi, Silas Aagon (atunudde mu kamera) ne Odonga Otto.\nMwesigwa Rukutana, amyuka Ssaabawolereza wa Gavumenti yategeezezza nti olukiiko lwa baminisita (kabineeti) lwatudde ne lumala ekiseera nga bakubaganya ebirowoozo ku nsonga eno era ne basalawo nti akalulu k’ekikungo kategekebwe abantu basalewo oba ng’emyaka gy’ekisanja kya Pulezidenti gifuulibwa omusanvu okuva ku etaano.\n“Twagala kutegeka kalulu ka kikungo tusobole okutegeka okulonda kwa Pulezidenti, ababaka ba Palamenti n’abakulembeze ba Gavumenti z’ebitundu ku lunaku lumu. Bwe tutabeera na ‘referendum’ kibeera kitegeeza nti tujja kubeera n’okulonda kwa babaka ne LC mu 2023, ate Pulezidenti tumulonde mu 2021,” Rukutana bwe yagambye.\nKino kiddiridde Palamenti okutuula mu December wa 2017 n’eyisa ennongoosereza mu Ssemateeka mwe baggyirawo ekkomo ku myaka gya pulezidenti okuva ku 75.\nMu birala bye baasemba mwalimu okwongeza ekisanja ky’ababaka ba Palamenti okuva ku myaka etaano okudda ku musanvu.\nBaasemba n’ekisanja kya Pulezidenti kidde ku myaka musanvu, kyokka obuyinza ku kino ssemateeka agamba nti abantu bonna be balina okukisalawo nga bayita mu kalulu k’ekikungo.\nEtteeka lino Pulezidenti yaliteekako omukono nga December 27, 2017. Okussa omukono ku tteeka kyayongeddeyo ekisanja ky’ababaka ba Palamenti n’abakulembeze ba Gavumenti z’ebitundu abaliwo okutuusa mu 2023 lwe tunaddamu okubeera n’okulonda.\nWilliam Byaruhanga, Ssaabawolereza wa Gavumenti yagambye nti akalulu k’ekikungo ke kajja okuggya eggwanga mu masahhanzira agaliwo okw’okuddamu okulonda nga wayise emyaka ebiri.\nMuwanga Kivumbi (Butambala) yagambye nti ekikulu gwe mutima gwe baagala okutegekeramu akalulu k’ekikungo. “Omuntu bw’avaayo n’ayagala okukyusa etteeka ly’Obusiraamu batandike okunywa omwenge, ne bwe babeera bayise mu mateega gatya siyinza kukiwagira.” Kivumbi bwe yagambye.\nYagasseeko nti ngeri yokka abantu gye basobola okweggyako omukulembeze omubi, balina kuyita mu kulonda abakulembeze. Kyokka abuusabuusa nti n’okulonda kwennyini kuyinza okubeera okw’amazima n’obwenkanya.\n“Pulezidenti Museveni ayagala okwongezaayo ekisanja ye yalonda akakiiko k’ebyokulonda, ekibiina kye ekya NRM ekirina ababaka abangi mu Palamenti ne kibakakasa. Ekitongole kya National Identification and Registration Authority (NIRA) ekifuga lijesita y’abalonzi era Gavumenti ye y’ekifuga,” Kivumbi bwe yategeezezza.\nYagambye nti embeera eri mu ggwanga nga tewali ssuubi lya kutegeka kalulu ka bwenkanya, kibeera kikyamu okulowoozesa abantu nti be balina obuyinza obusalawo.\nMunnamateela Ladislaus Rwakafuzi, omu ku bannamateeka abawakanya okukyusa Ssemateeka okwakolebwa, yagambye nti akalulu k’ekikungo tekasobola kubeerawo kuba omusango gye guli mu kkooti oguwakanya byonna ebyakolebwa mu Palamenti nti bwali bumenyi bw’amateeka.\n“Kye nkakasa nti kkooti ejja kusazaamu eby’ababaka okweyongezaayo ekisanja, era tebiyinza kwesigamizibwako nga bategeka akalulu k’ekikungo,” Rwakafuzi bwe yagambye.\nKyokka ye Dr. Meshach Katusiime, eyasomesaako ku Makerere University Business School (MUBS), yagambye akalulu k’ekikungo kalina okutegekebwa kuba Ssemateeka ly’ekkubo lye yateekawo.\nJotham Taremwa, omwogezi w’akakiiko k’ebyokulonda yagambye nti talina ky’ayinza kwogera kubanga tebannaba kulagirwa kutegeka kalulu ka kikungo ku ky’okwongezaayo ekisanja kya pulezidenti.\nAbalamuzi basuuzizza ababaka emyaka 7\nAba FDC bagenda mu kkooti ku kwongezaayo ekisanja kya Pulezidenti\nBungereza leero lw’esalawo ku kwabulira omukago gwa Bulaaya


EBY’OMUKAZI Christine Muhoza Mbabazi, agambibwa okubeera muganzi w’eyali omwogezi wa poliisi omugenzi, Andrew Felix Kaweesi, ng’ono yasibirwa mu makaage ekitongole ekikessi mu ggwanga ekya ISO kati emyezi musanvu emabega, byongedde okumwonoonekera.\nOkuva pulezidenti bwe yakyusa omuduumizi wa poliisi mu ggwanga Gen. Kale Kaihura n’akulira ebyokwerinda eby’omunda, Mbabazi yeeyongedde okutya ng’agamba nti kati naye tamanyi kiki kiddako mu bulamu bwe kubanga naye awulira ayagala addizibwe eddembe lye, ateebwe okuva mu busibe bw’amazeemu kati emyezi musanvu.\nAgamba nti abaali bakulira ebitongole ebyamukwata bombi baakyusiddwa ne kitegeeza nti kati takyamanyi ani amuvunaanyizibwako na kiki ekinaddirira.\nMbabazi agambibwa okumanya era oba n’okwenyigira mu lukwe olwatta Kaweesi era ng’ebitongole ekya Poliisi ne ISO bibadde bimulwanira nga biringa ebigamba nti yeeyeetooloolwako okunoonyereza mu kufa kwa Kaweesi.\nEbyo bibadde bikyali awo, ate omukyala ono ayolekedde okugobwa mu nnyumba mw’asula e Lungujja mu zooni ya Ssendawula, olwa nnyiniyo okulinnya enkandaggo olw’obutamusasula ssente obukadde 280 ezaasigalayo Mbabazi bwe yali agula ennyumba eno.\nTwagudde ku kiwandiiko kya kkooti enkulu kye yaweereza Mbabazi mu December w’omwaka oguwedde 2017, nga nnannyini nnyumba eno ategeerekese nga Clifford Geofrey Ssennyonjo bwe yali aloopye ng’ayagala kkooti eragire Mbabazi ave mu nnyumba oba asasule ssente ezimubanjibwa.\nKkooti yawandiikira Mbabazi era omu ku baserikale abamukuuma ewuwe ayitibwa Peter Okello ye yateekako omukono okulaga nti kyali kituuse gye kiraga, kubanga eyakitwala teyakkkirizibwa kulaba Mbabazi olwebyokwerinda ebiriyo.\nWadde nga kkooti essaawa yonna yaakuwa ekiragiro ekigoba Mbabazi mu nnyumba, naye akyali mu busibe mu makaage takkirizibwa kufuluma wadde okukyaza omugenyi, awakaawe wakyakuumwa amagye agateekebwayo omukulu w’ekitongole kya ISO Col. Frank Kaka Bagyenda.\nEkiwandiiko kino kiraga nga Ssennyonjo bw’abanja ssente obukadde 300, wadde twagezezaako okumunoonya abeeko ky’ayogera ku nsonga eno, tetwasobodde kumufuna olw’obutakwata masimu ge.\nEkiwandiiko kiraga nti , Mbabazi yakola endagaano ne Ssenyonjo nga 01/07/2017 ey’okugula ennyumba eno ku bukadde 300, wabula n’asasula obukadde 20, bateesa nti singa aba tasasudde ssente ezisigaddeyo obukadde 280 nga November 30, 2017, zino ze yasasulako obukadde 20 baali bakuzibalamu bupangisa ave mu nnyumba.\nWabula ennyumba eno Mbabazi yali yaakagisulamu emyezi ebiri gyokka, ate ne bamukwata ne bamusibira awakaawe nga September 15, 2017 n’okutuusa kati tateebwanga, ebbanga ly’okusasulirako ssente lyaggwaako emyezi ena emabega, teri ayamba ekyaleetedde nnannyini nnyumba okuddukira mu kkooti emuyambe.\nWaliwo ow’okulusegere lwa Mbabazi ataayagadde kwatuukiriza mannya ge eyatubbiddeko nti, wadde nga Mbabazi ye yakola endagaano y’okugula ennyumba, naye ekitongole kya ISO ekikulirwa Kaka kye kyali kisasulira Mbabazi ennyumba ku biragiro okuva waggulu.\nNga kino baakikola kubanga baali bakizudde ng’aliko obujulizi obw’amaanyi bw’alina mu musango gw’okutemulwa kw’eyali omwogezi wa poliisi mu ggwanga, omugenzi Andrew Felix Kaweesi.\nWabula ate mu kaseera katono, nga September 15, 2017 Mbabazi yasibirwa mu makaage olw’okwekengera nti waaliwo abantu abaali bayinza okumutuusaako obulabe nga bategedde nti alina obujulizi obubalumika mu musango guno.\nNti era bino bye bimu ku biruma Mbabazi, okumusibira awaka takyakola, tasobola kubaako ngeri yonna yaakwerwanako kutaasa nnyumba butagenda ate nga n’ekitongole ekyamusiba tekimuyamba.\nKigambibwa nti ekitongole kya ISO kiri mu kunoonyeza Mbabazi ennyumba endala ey’okupangisa mwe banaagira nga bamukuumira.


Bukedde Online - Pass PLE addamu mu February\nUNEB eraze ebintu 7 ebyasudde aba P7 ebyet...\nAbayizi ba Kitante Primary School nga bawuliriza ebibuuzo bya PASS PLE Quiz omwaka oguwedde.\nOKUVA nga February 3, 2020 Bukedde agenda kuddamu okufulumya akatabo ka PASS PLE buli Mmande omuyizi k'otasaanye kusubwa. Eno y'emu ku nteekateeka ya Bukedde okuyambako okusitula omutindo gw'ebyenjigiriza mu ggwanga.\nEmyaka egisukka mu 10 Bukedde gy'amaze ng'afulumya akatabo ka PASS PLE ayongedde okumanya abayizi bye beetaaga era kuno kw'azimbira akatabo ka PASS PLE abayizi ke beenyumirizaamu olw'okubayamba okutegeera amasomo amazibu n'okwetegekera ebigezo bya PLE. Akatabo kasunsulwa abasomesa abalina obumanyirivu okuva mu bitundu by'eggwanga eby'enjawulo.\nMu kusomesa abasomesa bayita mu katabo kano aka PASS PLE akafuluma buli Mmande, okusomesa ebyo ebitera okukaluubirira abayizi ne babaweerako ebibuuzo omuyizi by'addamu okulaba oba by'asomye abitegedde bulungi. Okusomesa kuno kuyamba n'abo abatalina busobozi kwegulira bitabo ne beesomesa. Buli kimu baba bakinnyonnyodde bulungi.\nAbasunsula akatabo kPASS PLE bawa abayizi ebibuuzo okuva mu masomo ag'enjawulo okuva mu bibiina ebyawansi omuyizi n'atandika okwegezaamu okuddamu ebibuuzo.\nKino kimuyamba okumanya engeri ebibuuzo gye biddibwamu n'okumumalako ekiwuggwe ky'ebigezo naddala eby'akamalirizo kubanga amanya bisunsuddwa omusomesa omulala atali amusomesa bulijjo.\nAkatabo ka PASS PLE abayizi bakakozesa okukubaganya ebirowoozo. Mu ‘PASS PLE CLUBS' ezitondebwawo amasomero nga gayambibwako Bukedde. Entikko y'okukubaganya ebirowoozo kuno ebeera mu PASS PLE QUIZ abayizi beeyongera okuttaanya bye batannayiga


Bukedde Online - Omusuubuzi bamukutte ne muk’omusajja n’akudaala\nOmusuubuzi bamukutte ne muk’omusajja n’akudaala\nMuhammed Mawanda 39, omutuuze w’e Kireka Bbira ku lw’e Mityana ye yakutte mukyala we, Prossy Nabakiika 40, ng’asinda omukwano ne mukwano gwe, Stanley Nekusa 49 mu dduuka ku ssaawa 7:00 ekiro.\nMaze ebbanga nga bahhamba nti mukwano gwange (Nekusa) ayagala mukyala wange era ne mmulabula amuveeko n’agenda ku poliisi n’anzigulako omusango gw’okumutiisatiisa okumutuusaako obulabe.\nKu Ssande nga March 3, 2019, mukyala wange yakedde kunkubira ssimu ng’ansaba agende asule mu dduuka lye kubanga kkufulu eziriko tezimala ng’ate endala baazibba ne mukkiriza.\nWaliwo eyantemezzaako nti amulabye emisana n’omusiguze mu mmotoka ye nga bagenda ku ssomero ly’abaana okubakyalira era ne mbateekako mbega abatambulireko.\nBwe baavuddeyo baasoose kuwummulirako awantu ne ziwera ssaawa 6:00 ez’ekiro ne bayingira mu dduuka.\nNagenze ewa ssentebe w’ekyalo ne ku poliisi ne tubagwako ku ssaawa nga 7:00 ez’ekiro. “Naweddemu amaanyi okuteeka omutwe ku luggi okuwuliriza kye baliko.\nNazzeeko kuwulira nga Prossy ayimbira omusiguze oluyimba lw’eggwanga omuli n’eggono kumpi kukuba nduulu nze ky’atankolerangako emyaka gye tumaze” Bwatyo Mawanda bwe yategeezezza.\nNekusa ng’abakulembeze b’ekitundu ne poliisi bamukutte.\nNekusa bwe baamukutte, ab’akakiiko nga bayambibwako poliisi baamututte ku ofiisi za LC 1, era Mawanda n’asaba bakole endagaano n’omusiguze amukwase abadde mukyala we era Nekusa n’akkiriza.\n“Ssebo Mawanda sirina mutawaana na kutwala mukyala wo kubanga ebyange naye byatandika dda era nkweyanzizza. Ndi musajja mukulu atayinza kusuula mukyala ono mu buzibu ate ne muleka mu bbanga,” Nekusa bwe yabalaase.\nMawanda yagambye nti mu December, 2017, Prossy yamuteekako akazito amufunire ssente ayongere mu bizinensi era n’amusaba basinge amaka gaabwe agasangibwa e Kireka Bbira mu bamanerenda ne babawa obukadde 25.\n“Ssente zannemerera era ennyumba baagitwalidde ku bukadde 60 wiiki ewedde. Nakitegedde ggulo nti abadde mukwano gwange yali emabega ng’akozesa mukyala wange n’ampeeka okwewola ssente.\nOkunkwatira mu bwenzi sikyegaana era nkigenderedde kubanga Mawanda aludde ng’anjooga nga tanfaako wadde okulabirira abaana be ng’ali ku bakazi balala.\nNjagala naye awulire bwe kiruma ng’omwagalwa wo ayenze. Ssejjusa kusangibwa ne Nekusa era nze nsaba atuleke tufumbiriganwe.\nAgamba nti, “Mawanda by’anjogerako ebisinga bikyamu naye nkimanyi nti abyogera lwa kumutwalako mukyala we era siyinza ku muleka.\nNjagala akimanye nti omwaka oguwedde bwe yalina emisango ne bamusiba namuteeramu obukadde 3 n’okuwa famire ye ebyokulya naye emmere gye namutwaliranga mu kkomera yali alowooza nti taasasule?” Nekusa bwe yakuddadde.\nNekusa yabadde akyali awo ne mukyala we, Teddy Nanteza n’ajja era yakaze amaaso n’amugamba nti asalewo kimu okusigala naye oba okugenda kubanga essaawa eno gy’aliko akola byafaayo era asiba faamu y’abakyala kubanga alina n’omulala e Masanafu.\nNanteza yabaddewo ng’omujulizi ng’ateekako omukono ku ndagaano nga Mawanda awa bba muggya we.\nMathias Ssengonzi nga ye ssentebe w’ekitundu akakasizza nti kituufu abafumbo bano baawukanidde ku ofiisi zaffe era omukyala n’atwalako omwana omuto ow’emyaka esatu ate Mawanda n’atwala abakulu ababiri.\nSsente obukadde 10, Mawanda z’abadde alina okuwa Prossy ku ssente z’enju gye baabatutteko bakkiriziganyizza amusasulireko ssente za bbanka zokka endala engeri gy’asigazza abaana azitwale.\nAbadde alondoola abatta mwannyina naye attiddwa mu bukambwe!\nWalukagga atabuse ne minisita ku by’omwana\nUganda yeddizza ekya Afrika mu...\nKati emirundi giri musanvu nga Uganda esitukira mu ngule ya Afrika. Ku Ssande yazeddizza omulundi ogwokubiri ogwomuddiring'anwa....\nABAAGEREESA nti gy’otega amaggwa gye bakuzza anti lutuukira bulungi ku ba KCCA bano abaagudde mu kinnya kyabwe....


Mmotoka ya nnaggagga Kirumira ey’ekyewuunyo: Egula obukadde 700!\nYIINO mmotoka y’omugagga Godfrey Kirumira ekika kya Lexus “LX570“ eyogeza Bannakampala obwama olw’endabika gy’erimu n’ebintu by’erina eby’omulembe.\nMmotoka zino ekika kya “Lexus LX” modulo 2016 mu Uganda zikyalimu bbiri zokka, eya Kirumira ya petuloli, ya cc 570 n’eya nnaggagga Sudhir Ruparelia LEXUS “LX 450 D” eno enywa dizero naye nga zonna zigula obukadde obukunukkiriza mu 700 ng’omusolo guwedde.\nKirumira agamba nti bw’oyogera ku mmotoka eno abantu bayinza okukuyita omulimba naye mmotoka yo nsajja era bw’ogituulamu owulira nga kituufu Katonda alina eddaala ly’akutaddemu ery’enjawulo.\nLexus 570 , Kirumira gye yaguze bw’efaanana emabega.\nOmupiira gwa Lexus 570 gugula obukadde 10.\nErina kkamera ekika kya “GPS” esobola okulondoola omugoba waayo yonna gy’ali n’omanya ne ky’akola bw’oba oyagala kugisiba aleme kweyongerayo n’okikola.\nErina kkamera endala ezisobola okukulaga buli kintu ekiva buli ludda era bodaboda bw’ebeera ekuva emabega oba mu maaso ng’eneetera okusemberera emipiira gyayo gyaka n’omanya. Ate mmotoka yonna bw’eba eva emabega oba mu maaso, bw’ekusemberera, endabirwamu zaayo eza sayidimira zaaka akataala n’omanya nti ono ayinza okukutomera.\nOmugagga Kirumira ng’alaga emmotoka eno bw’enyuma okutuulamu.\nYagitaddeko ennamba y’obwannannyini eya “GK” ekitegezza Godfrey Kirumira ya langi njeru era agamba nti yaguze enjeru okwawukana ku Land Cruiser V8 enzirugavu , Range Rover Sport 4, Hummer 2, Benz 10 n’ebika ebirala by’abadde avuga.\n“Erina siteeringi ya kika kya “Sport”, edduka nnyo. Siyinza kugamba nti y’emmotoka gye nsembyeyo okugula kubanga Abazungu bakola mmotoka buli mwaka ne bazimalirako amagezi ate nga naffe ssente zaffe tuzirina,” Kirumira bwe yagambye.\nSayidimmira ya bukadde 3.\nAgamba: Bamakanika baazo wano mu Uganda tebaliwo okuggyako aba kkampuni ya Toyota Uganda bokka kubanga mmotoka zino zikyali mpya, zirimu tekinologiya wa waggulu era nga nnange okugivuga ng'enda nsoma nsome mu kitabo kyayo.\nSaviisi yaayo ng'enda kuddamu okumukola ng’emaze okuweza kiromita 10,000 kubanga yaakajja ate natumizza ntumye.\nKirumira ng’asoma ekitabo ekiraga enkozesa y’emmotoka eno.\nBuli ekiri ku mmotoka eno kya bbeeyi, ettaala lyokka liri mu bukadde 10. Gano bw’oyasa erimu ogula sseeti nnamba, ate ogalagiriza bulagiriza. Buli sseeti ya doola 3000.\nAkalabirwamu ak’ebbali kokka kali ku 3,000,000/-. Okumanya mmotoka eno erina tekinologiya wa maanyi eriko ekitabo kiramba kya miko 664 ekirimu ebigikwatako.


Katambala akuutidde abaami abalondeddwa obutatiirira Nnamulondo - StaDailyNews\nHome Luganda Agaakuno Katambala akuutidde abaami abalondeddwa obutatiirira Nnamulondo\nOmwami wa Kabaka atwala essaza Butambala, Katambala Hajji Sulaiman Magala asabye abaami b’amagombolola abali mu ssaza lino okukola emirimu gya Kabaka nga tebeebalirira bayambeko mu nteekateeka z’okuzza Buganda ku ntikko era balwanirire Nnamulondo.\n“Abaami be twafunye tubalabamu omuzinzi ogukyusa Butambala. Nsuubira nti omusomo gujja kubayamba nnyo okumanya kye bateekeddwa okukola n’ebyo bye batalina kukola ng’abaami ba Kabaka. Era nja kubalambika mu ebyo bye twetaaga okukola okuyitimusa Butambala.” Katambala Magala bw’agambye.\nKinajjukirwa nti ssabiiti ewedde, Ssaabasajja yasiima n’akola enkyukakyuka mu baami abatwala eggombolola mu masaza ag’enjawulo ng’emu ku nteekateka ey’okwongera obuweereza obulungi eri abantu be.\nKatambala asinzidde wano n’asaba abaami ba Kabaka bano abaakalondebwa okutwala obuvunaanyizibwa obwabaweereddwa nga tebeebalira, basobole okulaba nga bayambako mu nteekateeka y’okuzza Buganda ku ntikko.\nOno ategeezezza nga bwe bagenda okusooka okusomesa abaami bano okumanya obulungi ebyo bye balina okukola wakati mu buweereza bwabwe .\nSsentebe w’abaami bano, Imam Kasim Kigozi yeeyanzizza Beene olw’okusiima n’abawa omukisa okuweereza mu gavumenti ye, n’agamba nti baakwetaba mu nteekateeka zonna ez’Obwakabaka.\n(Bya Ssemakula Francis – Butambala).\nPrevious articleAl Merrikh vs Express: Bbosa names squad for Caf CL return leg\nNext articleKatikkiro Mayiga asabye gavumenti okulangirira amasomero lwe gaddamu


Bukedde Online - Walukagga apondoose n'atuuma omwana erinnya\nWalukagga apondoose n'atuuma omwana erinnya\nBamugemereire ataamidde omuwandiisi w'ebyapa e Mbarara\nWalukagga apondoose n’atuuma omwana erinnya\nNamugerwa akuumirwa mu kimu ku bifo bya Gavumenti ekitannamanyika. Mu katono ye Walukagga.\nMATHIAS Walukagga apondoose n’akkiriza okulabirira omwana wa yaaya. Amutuumye erinnya ly’ekika, n’ategeeza nti eby’okumukebera omusaayi si wa kubimaliramu budde.\nWalukagga yategeeza nga bw’atagenda kugenda mu kyuma kumuggyako musaayi okuzuula endagabutonde, yeekyusizza n’akkiriza nti, ng’omwana bwe yamufunidde edda n’erinnya n’ategeeza nti, “minisita teyeemenya nze omwana namuwadde dda erinnya.\nYe Kabazzi ery’omukulu w’ekika kyange eky’Akasimba”. Yategeezezza nti ekimukozesezza kino amaze kukizuula nti waliwo olukwe olupangiddwa nga ne bwe banaamukebera era ebbaasa egenda kuvaayo ng’eriko mannya ge nti ye kitaawe w’omwana.\nYagasseeko nti, “njagala Gavumenti eggyeyo omwana ne maama we gye babakwese twogere ku kya ssente mmeka ze baagala okubawa buli mwezi oba wiiki kubanga nze nkooye katemba gwe bantaddemu.” Walukagga akombye ku ppaasi n’agamba nti minisita Nakiwala Kiyingi by’aliko yeerimba eby’okumukebera omusaayi okuggyako nga bamusindikidde poliisi emukwate naye talina gy’alaga. Kyokka kino Gavumenti si ky’eyagala ekyalemeddeko nti, eyagala bamukebere omusaayi bazuule taata w’omwana omutuufu awatali kubuusabuusa.\nMinisita omubeezi ow’ensonga z’abaana n’abavubuka, Florence Nakiwala yagambye nti abakozi ba minisitule be yalagira okukola ku nsonga z’okukebeza Walukagga n’omwana gwe yeegaana bwe bamalirizza enteekateeka zonna ezeetaagisa.\nKyokka teyalambuludde ku kya mpapula za kkooti n’olunaku lwe bagenda ku musaayi ng’agamba nti, ali wakati mu lukiiko tasobola kwogera kiwanvu.\nWalukagga yasooka kutegeeza nga bw’ali omwetegefu okugenda ku musaayi bamukebere okuzuula oba nga ddala omwana wa Aisha Namugerwa eyali omukozi we oba ye kitaawe. Yagamba nti okukebera omusaayi kye kyali kigenda okwanika obulimba bw’abakazi.\nKyokka oluvannyuma yejjulula n’agamba nti tajja kulinnyayo kuba omuwala tamwagalangako ng’olubuto terulina ngeri gye lusobola kuyita mu bbanga. Namugerwa agamba nti yali akola obwayaaya ewa Walukagga e Maya mu 2015, nga mukyala wa Walukagga ayitibwa Mariam taliiwo nti era gwe mukisa Walukagga gwe yakozesa okukakkana ng’amufunyisizza olubuto.\nAyongera okulumiriza nti Mariam bwe yakomawo mu maka, Walukagga yamugamba nga bw’atagenda kusobola mukazi we era n’amuwa amagezi agira adda e Kasambya mu disitulikiti y’e Mubende. Mu kiseera ekyo agamba nti yali amaze okufuna olubuto nga lwa myezi esatu era nga ne Walukagga akimanyi.\nOluvannyuma yamuwa amagezi baggyemu olubuto, kyokka bwe yeebuuza ku nnyina n’amuwabula nti takigeza kuba kyali kiyinza n’okumuleetera okufiirwa obulamu. Omwana mu kiseera kino wa mwaka gumu n’emyezi kkumi era nga bwe yazaalibwa Walukagga baamutegeeza. Okusinziira ku Namugerwa, Walukagga yeegaana n’amugamba asooke amuweereze ebifaananyi.\nYamusindikira ssente 30,000/- ku ssimu, kyokka olwatunula ku bifaananyi n’amutegeeza nti, ye tazaala baana ba mitwe minene. Okuva olwo Walukagga yagaana okuddamu okwogeraganya n’omuwala era nga mu kiseera kino ne bw’akuba ku nnamba ye ey’essimu tekyayitamu\nBabbye omwana ne bamusibira mu bookisi y'ennyaanya\nGodi Godi yeeyubudde...


Bukedde Online - Enkungaana za Bobi Wine zirinnyiddwamu eggere\nEbyaviiriddeko Rema akuding'ana ne Evans...\nBobi Wine ng’ayogera eri bannamawulire.\nOMUBAKA wa Kyaddondo East, Robert Kyagulanyi Ssentamu (Bobi Wine), poliisi ezzeemu okumugaana okukuba enkuhhaana z’okwebuuza ku bantu ku by’okwesimbawo ku kalulu ka 2021.\nBobi Wine abadde ateeseteese okutandika enkuhhaana ze enkya ku Mmande kyokka, ku Lwomukaaga, omuduumizi w’ebikwekweto bya poliisi, AIGP Asuman Mugenyi yafulumizza ekiwandiiko n’ategeeza nti, enkuhhaana Bobi Wine z’abadde alina, bazigaanye kubanga teyatuukirizza bukwakkulizo bwe baamuwadde.\nYabadde ateeseteese okutandikira ku Pope Paul mu Ndeeba, kyokka Mugenyi yagambye nti, teyatuukirizza bukwakkulizo okuli; okutegeeza poliisi ebifo gy’agenda okukuba enkuhhaana mu budde, omuwendo gw’abantu b’agenda okubeera nabo, obudde bwatandika ne bw’amaliriza.\nKyokka Bobi Wine ye akalambira nti, yawandiikira poliisi ebbaluwa nga February 14, 2020 n’alambika buli kimu nga bwe baali bakimusabye.\nOluvannyuma lw’ebbaluwa ya Mugenyi, Bobi Wine yatadde obubaka ku mukutu gwe ogwa Facebook n’agamba nti, yawandiikidde akakiiko k’ebyokulonda mu ggwanga n’akategeeza nti, poliisi yabadde eyimirizza enkuhhana ze. Yagambye nti, yasabye akulira akakiiko kano, Omulamuzi Simon Byabakama, okuyita olukiiko atabaganye enjuyi zombi okuli poliisi n’aba People Power kubanga abaserikale bakakozesa ng’akamu ku bukodyo okulinyirira eddembe lye ery’obuntu.\nYagambye nti, eno y’engeri yokka akakiiko k’ebyokulonda gye kasobola okulagamu nti kajja kusobola okutegeka akalulu ak’amazima n’obwenkanya mu 2021.\nOmwogezi wa poliisi mu ggwanga, Fred Enanga yagambye nti, Bobi Wine yasooka n’ayanjula ensonga 10 ze yali yeemulugunyaako mu lukiiko lwe baalina n’akakiiko k’ebyokulonda ne balambika nti, buli lw’aba alina olukuhhaana, balina okugendayo ne poliisi n’erambula ekifo n’abantu abalina okukuhhaanirawo nga bali wamu.\nYagasseeko nti, Bobi Wine yatandise enkuhhaana ze nga tatadde mu nkola ebyo, bye bakkiriziganyizzaako era Pope Paul waabadde alina olukiiko olusooka, poliisi tennalambulawo.\nKyokka ye bwe yabadde mu lukiiko lwa bannamawulire ku Lwokuna, Bobi Wine yagambye nti, okuva ku bbaluwa ya February 14, bazzeemu ne bawandiika endala eyawandiikiddwa munnamateeka waabwe, Medard Lubega Sseggona nga basaba okubasisinkana wabula poliisi teyakikoze.\nOmwogezi wa People Power, Joel Ssenyonyi yagambye nti, etteeka liragira ennaku ssatu wabula bo baawandiikira poliisi ng’ebula ennaku 10 basobole okweteekateeka kyokka era ebyekwaso bingi.


Ebyemizannyo | Dembe FM 90.4 - Part 25\nOmupiira gw’okulubalama lw’enyanja\nEmpaka z’omupiira gw’oku lubalama lw’enyanja zitandika ku nkomerero ya wiiki eno ku Lido beach Entebbe Ab;ekibiina ekitwala empaka zino beebalangiridde bino mu Lukiiko lwa bannamawulire e kololo. Club 16 zezigamanyiziddwaamu ebibinja 2 nga kuliko aba Huricane ne Monsoon.\nNga Buganda yetegekera emikolo gy’amatikira kulwomukaaga lwa sabiiti eno,ebimu kubikujjuko byolunaku kuliko omupiira gwebika bya Baganda wakati wa’Balangira nekika kyo’Musu mukisaawe e’Nakivubo. Omwogezi wempaka zebika,Lwanga Kamere ategezezza nga omupiira guno bwegugenda okuzanyibwa oluvanyuma lw’emikolo emitongole egyamatikira egigenda okubeera mu Lubiri e Mengo kulunaku olwo. […]\nEmpaka z’emipiira gy’ebitundu giggulwaawo olunaku lw’enkya mu kisaawe kya municpaali ye Hoima Ab’oku butaka aba Kitara beebagenda okukwatagana n’abava Westnile ku saawa kkumi Ab’akakiiko akateeseteese empaka zino bataddewo emipiira ena buli bunaku Bannantameggwa b’empaka zino ab’obuvanjuba bakuzannya ab’obugwanjuba ku saawa nnya ez’okumakya\nMan-U eremedde ku Fabregas\nAba tiimu ya Manunited bazzeemu okugezaako okugula muyizi tasubwa wa Barcelona, Cec fabregas Aba United bazooka kutegeeza nga bwebalina lpawunda obukadde 25 kyokka nga kato bongezezzaako okutuuka ku pawunda obukadde 30. Omutendesi wa tiimu eno, David Moyes agamba nti amyuka ssentebe wa tiimu yekulembeddemu enteseganya […]\nOmutendesi wa tiimu ya manchester United, David Moyes azzeemu okukinogaanya nga Wayne Rooney bw’atatundibwa Ng’ayogerako eri bannamawulire mu ggwnaga lya Sydney, Moyes agambye nt club tennakyusa wwa weyimiridde Moyes wabula ategeezezza nga bwebatuunulidde omuzannyi wa Barcelona sesc Fabregas okumusikiriza okwegatta ku man u.\nAbaddusi bemisinde bakwetaba mumpaka ezisembayo nga zino zezokusunsulamu abanakikirira Uganda muzensi yonna eza World Athletis Championships ezigenda okuyindira mugwanga lya Russia omwezi ogujja. Empaka ezokusunsulamu abaddusi ba Uganda,za nga 19th ne 20thomwezi guno mukisaawe e’Namboole. Abaddusi abanasinga bakwewangulira ensimbi eziwereraddala shs 5m era zakwetabwamu amateam okuva […]\nDifiiri akyusiddwa mu za CAF\nAb’ekibiina kya CAF bakyusizza mu difiiri agenda okufuuwa omupiira wakati wa Tanzania ne Uganda . Omupiira guno gwa lwamukaaga mu kisaawe kya Tanzaina ekikulu mu z’okusunsulamu abanetaba mu z’empaka za Africa Kati munnansi wa Burundi Haerve Kakunze y’agenda okusala omupiira guno Aba tiimu y’eggwnaga eya […]\nTiimu ezibaka zisitudde\nTiimu taano ezigenda okukiikirira eggwanga mumpaka zokubaka ezobuvanjuba olwwegulo lwaleero zaakwolekera ekibuga Nairobi Sentebe wakakiiko kebyemizanyo John Bosco Onyiki yagenda okusiibula ababsi bano. Uganda yakukiikirirwa aatiimu omuli eya Kampala University ne Prisons mu basajja ate mu bakyaala Uganda Christian University, banantameggwa aba National Insurance […]\nOgwe Mamba gusaziddwaamu\nMu gyebika bya’Buganda,Omupiira wakati w’e’Mamba eya Gabunga wamu ne Kakoboza gusazidwamu olwenkayana eziri wakati webika bino byombi. Katikiro wakika kya Gabunga Adam Kimala takiriziganya nankola eyokutongoza Kakoboza nga ekika ekyetongodde era awakanya nabakakoboza okukirizibwa okusamba emipiira gino. Akakiiko kakutuula kawe ensalawo yaako kunsonga […]


Bukedde Online - Omwana olumutuumye amannya ga maama eyafa n’akomawo\nOmwana olumutuumye amannya ga maama eyafa n’akomawo\nTulemwa tutya okuyamba poliisi okuzuula abasaddaaka...\nEngeri gye weerabirira ng’oli lubuto y’esalawo...\nAdded 31st January 2016\nBwatyo Abdallah Kayondo ow’e Najjanankumbi bw’anyumya ku mukwano gwe yalina ne nnyina omugenzi Hajat Zaina Ssentamu, eyali omutuuze w’e Najjanankumbi.\nKayondo ng’asitudde bbebi we gwe yabbula mu nnyina omugenzi Zaina ku ddyo.\nOMUKWANO maama gwe yandaga mu kaseera akatono ke namala naye mu bulamu bw’ensi saalowooza nti ate gulibbulukukira mu mwana wange gwe namubbulamu.\nAgamba: Maama yanjagala nnyo mu bulamu era wadde yafa nkyali muto (nali wa myaka munaana) akaseera ke namala naye na kati nkyakajjukira kuba kakyali kanjawulo mu bulamu bwange.\nOkuva maama bwe yafa, buli lwe mmulowoozaako na buli lwe nfuna embeera enzibu mu bulamu, mmujuliza ng’ekifaananyi kye kinzijira mu kiro ng’ali ku mabbali g’ekitanda kyange, hhenda okuzuukuka nga mpulira emirembe mu mutima era obulamu bwange bwe butyo bwe bubaddde butambula.\nOMUKWANO GWANGE NAYE\nMaama yali musuubuzi wa ssukaali n’omunnyo mu Kikuubo mu Kampala kwe kugamba ebiseera ebisinga yabeeranga akola naye ng’obudde bwange ng’omwana omuggalanda abufuna.\nYanjagalamu ak’ensusso nga n’okumbuulirira kw’atadde wadde emyaka gyali gikyali.\nEKIBUMBA KYE KYAMUTTA\nMaama yalumbibwa obulwadde bw’ekibumba obwamuluma okumala ebbanga n’atwalibwako mu malwaliro ag’enjawulo.\nEmirundi gyonna gye yatwalibwanga mu ddwaaliro nga njula kugenda kusula naye kuba nalabanga awaka ng’awatali muntu.\nMu 1996, obulwadde bwamunyiikirira n’atwalibwa mu ddwaaliro lya Saidina Abubakar e Lubaga gye yafiira nga September, 9, 1996.\nYALI ATUUZA ABANTU\nNg’Omusiraamu omutuufu, maama yali atuukirizza empagi z’Obusiraamu zonna omuli n’okugaba era yatuuzanga abantu n’abagabula ssaako okuyamba emizikiti era yakitukuutiranga mu bulamu okuddiza abalala abatasobola kwetuusaako byetaago.\nYali mukyala alemera ennyo ku nsonga nga bw’agamba okukola ekintu bwe kiba tekinnaggwa, taweera.\nNga tannalumbibwa bulwadde obwamuggya mu bulamu bw’ensi eno maama yasooka kunnona ku ssomero ku Kireka SDA gye nnali nsoma P.4.\nOlwatuuka awaka n’ambuulirira ebigambo bingi omwali okubeera n’empisa, okubeera omuyonjo, omugabi, omukozi ennyo nsobole okuwangula obulamu bw’ensi eno.\nByonna maama bye yali ayogera nabiwuliriza wabula saamanya nti yali ansibirira ntanda esembayo kuba waayita wiiki emu n’alwala olwamutwala mu ddwaaliro. Yasulayo lumu n’afa.\nMaama ng’avudde mu bulamu bw’ensi eno, nasigala nneekubagiza nga nsubwa omukwano gwe yandaganga.\nBwe nagenda nkula, nasaba Mukama annyambe nga ntuuse okuzaala nsookere ku mwana muwala, mmutuume erinnya lya mmange. Mukama yampuliriza, omwana gwe nasookerako mu December wa 2014, yali muwala era namubbulamu erinnya lya maama erya Zainah.\nOkubbula mu muwala wange saamanya nti kigenda kukomyawo omukwano maama gwe yandaganga.\nByonna ebya maama mbiraba mu muwala wange. Bwe mba gye mbadde ne nfuna ebintaataaganya nzira buzzi waka ne mbeera ne muwala wange ne mmubuulira byonna ebinnyiizizza.\nTayogera naye okwogera naye kinziza mu mbeera ne nfuna essanyu kale buli lwe mbeera naye, ndaba ng’ali ne mmange.\nOkuva lwe nabbula maama mu mwana wange yatandika okunzijira mu birooto. Mmuloota ng’akomyewo nga tuli ku mikolo egy’enjawulo gye yateranga okutegeka awaka ng’agabula abantu era nga musanyufu.\nWaliwo lwe nalumbibwa omusujja mu 2014 ne bampa ekitanda e Nsambya gye namala wiiki. Ennaku ze nali ku kitanda nalowoozanga kimu, maama.\nEkyewuunyisa buli lwe nazibirizanga nga mmulaba ayimiridde awo wabbali w’ekitanda kyange. Kino kyaliwo ennaku zonna okutuusa lwe bansiibula, saddamu kumulaba.\nAwo namanya nti maama wadde taliiwo mu mubiri ali nange mu mbeera zonna.


Bukedde Online - Mayanja amize Ssaalongo n'omuyizi wa S2\nEyali omulabirizi wa Busoga Bamwoze ali ku ndiri\nPoliisi eyongedde omuyigo ku bafera ne bam...\nSSAALONGO afiiridde mu mugga n’omuyizi gw’abadde asomosa mu mazzi g'omugga Mayanja mu disitulikiti y'e Wakiso ogwabbomose ku Ssande. Ssaalongo Jackson Ssempiira ow'e Gobero mu ggombolola y'e Kakiri mu disitulikiti y'e Wakiso yafiiridde mu mazzi n’omuyizi wa Family Preservative Alliance e Gobero bwe yabadde amusomosa okudda awaka ng'ava ku ssomero.\nKigambibwa nti ku Lwokuna ku ssaawa 1:00 ez’olweggulo, Charlotte Nakanwagi omuyizi wa S.2 yabadde ava ku ssomero wabula n'atya amazzi n'asaba Ssempiira okumuyambako okumusomosa adde ewaabwe e Kyengeza - Gobero.\nOkusinziira ku Fred Katumba eyabadde okumpi n’omugga yategeezezza nti, omuwala yabadde akankana olw’okutya nga yeebuuza w'agenda okuyita okusala okudda awaka. Ssempiira yasazeewo okumusomosa era baabadde batuuka wakati mu mugga nga batambula mpolampola kyokka ng'amazzi g'abatuuse mu kiwato, Nakanwagi n'atya nnyo ne yenyweza ku Ssempiira ne bagwa wansi.\nKatumba yategeezezza nti bombi baawanise emikono mu bbanga ng'ettosi libakutte naye nga tewali ayinza kubataasa Katumba n'akuba enduulu naye nga tewali ataasa. Omu ku batabani b’omugenzi Kato Ssentamu yategeezezza nti yafunye essimu ng’emutegeeza nga kitaawe we afiiridde mu mugga. “Nsula Namunge okuliraana ekyalo taata kw’abeera natuuse awaka nga taliiwo nga n’essimu ye", Ssentamu bwe yayongeddeko.\nABADDE ATERA OKUSOMOSA ABANTU Stecia Nakibuuka yategeezezza nti okuva ekkubo lya Gobero - Masuliita lwe lyagwamu ku SsandeSsempiira abadde abeera ku mugga n'ayamba okusomosa abo ababa balemereddwa ne bamuwa ssente.\nKino kyawaliriza akulira poliisi y'e Gobero okukwata Sempiira ne banne abalala mukaaga ne babasiba wabula oluvannyuma ne babata nga balagiddwa obutaddamu kwenyigira mu kiyita mu mugga kuba bayinza okufiiramu\nSsentebe w’e Ggombolola y'e Kakiri, John Bosco Tebandeke yategeezezza ng’obulamu bw’abantu bwe bugenda okufiira mu mugga singa Gavumenti tevaayo kuyamba ku bantu kukola ku mugga guno. Yategeezezza ng’abantu abamu be bassa obulamu bwabwe mu matigga nga basala omugga guno n'abasaba okwesonyiwa oluguudo luno bakozese olulala okutuusa nga Gavumenti erukoze. Abazadde b'omugenzi Juliet Nalukenge ne Livingstone Kabiito bakyalemeddwa okusomoka okuva e Kyengeza okudda e Gobero olw’okubulwa we bayita. Emirambo teginnannyululwa.\nOMUYIZI EYAGUDDE MU LWAJJALI Ate AMON MUKASA agamba nti, balubbira ba poliisi bannyuludde omulambo gw’omuyizi eyagudde mu Lwajjali ku Lwokusatu nga kyabatwalidde akaseera okumuzuula olw'amazzi agadduka ennyo. Okuviira ddala ku lunaku lwe yagwamu baatandika okumunoonya okutuuka ku Lwokuna ku ssaawa 9:00 ez’olweggulo ne baguzuula ku ludda lw’e Luweero.\nOmugenzi Joshua Sengoba abadde yaakatuula ebigezo bya S4 ku ssomero lya Namulonge SS mu disitulikiti y’e Wakiso ng'abadde mutabani wa Vicent Kisinde ne Gatrude Nakigudde ab'e Buso – Namulonge. Akulira poliisi y’e Naggalama Grace Nyangoma ategeezezza nti, tebagenda kukkiriza bantu kusemberera mugga guno okutuusa ekitongole ky’ebyenguudo lwe kinaabategeeza ekiddako.\nMachar wa South Sudan akwatiddwa Coronavirus\nPoliisi ekunyizza abaatomedde owattulafiki\nBabakutte n'ebidomola bya waragi\nBeetingi atabudde amaka gaffe\nEmizimu gwe gyabuzaawo ku mbaga kyaddaaki agattiddwa


2 Bassekabaka 16 | Bayibuli ey'Oku Mukutu Gwaffe Ogwa Intaneeti | New World Translation\n2 Bassekabaka 16:1-20\nAkazi, kabaka wa Yuda (1-6)\nAkazi agula Abaasuli (7-9)\nAkazi akoppa ekyoto ky’abasinza ab’obulimba (10-18)\nAkazi afa (19-20)\n16 Mu mwaka ogw’ekkumi n’omusanvu ogw’obufuzi bwa Peka mutabani wa Lemaliya, Akazi+ mutabani wa Kabaka Yosamu owa Yuda yafuuka kabaka. 2 Akazi yatandika okufuga ng’alina emyaka 20, era yafugira emyaka 16 mu Yerusaalemi. Teyakola birungi mu maaso ga Yakuwa Katonda we nga jjajjaawe Dawudi bwe yakola.+ 3 Naye yatambulira mu makubo ga bakabaka ba Isirayiri,+ era yatuuka n’okwokya* mutabani we mu muliro,+ ng’agoberera eby’omuzizo ebyakolebwanga amawanga+ Yakuwa ge yagoba mu maaso g’Abayisirayiri. 4 Ate era yawangayo ssaddaaka era n’anyookereza omukka gwa ssaddaaka ku bifo ebigulumivu+ ne ku busozi ne wansi wa buli muti ogw’ebikoola ebingi.+ 5 Awo Kabaka Lezini owa Busuuli ne Peka kabaka wa Isirayiri mutabani wa Lemaliya ne bagenda okulwanyisa Yerusaalemi.+ Baazingiza Akazi, naye tebaasobola kuwamba kibuga. 6 Mu kiseera ekyo, Kabaka Lezini owa Busuuli yazza Erasi+ mu buyinza bwa Edomu, oluvannyuma n’akigobamu Abayudaaya* abaakirimu, Abeedomu ne bagenda ne bakibeeramu n’okutuusa leero. 7 Awo Akazi n’atumira Kabaka Tigulasu-pireseri+ owa Bwasuli ababaka ng’agamba nti: “Ndi muweereza wo era mutabani wo. Jjangu onnunule mu mukono gwa kabaka wa Busuuli ne kabaka wa Isirayiri abannumbye.” 8 Awo Akazi n’addira ffeeza ne zzaabu ebyali mu nnyumba ya Yakuwa ne mu mawanika ag’omu nnyumba* ya kabaka, n’abiweereza kabaka wa Bwasuli okumugulirira.+ 9 Kabaka wa Bwasuli yakkiriza kye yali amusabye, n’alumba Ddamasiko n’akiwamba, n’atta kabaka Lezini,+ abantu baamu n’abawaŋŋangusiza e Kiri.+ 10 Awo Kabaka Akazi n’agenda e Ddamasiko okusisinkana Tigulasu-pireseri kabaka wa Bwasuli. Bwe yalaba ekyoto ekyali mu Ddamasiko, n’aweereza Uliya kabona pulaani y’ekyoto ekyo eraga engeri gye kyakolebwamu.+ 11 Uliya+ kabona n’azimba ekyoto+ ng’agoberera obulagirizi bwonna Kabaka Akazi bwe yamuweereza ng’ali e Ddamasiko. Uliya kabona yakimaliriza nga Kabaka Akazi tannakomawo okuva e Ddamasiko. 12 Kabaka bwe yakomawo okuva e Ddamasiko n’alaba ekyoto ekyo, n’agenda we kyali n’akiweerako ebiweebwayo.+ 13 Era yeeyongera okukiweerako ebiweebwayo bye ebyokebwa, n’ebiweebwayo bye eby’emmere ey’empeke; ate era yakiyiwangako n’ebiweebwayo bye eby’eby’okunywa, era n’akimansirangako omusaayi gwa ssaddaaka ze ez’emirembe. 14 Awo n’addira ekyoto eky’ekikomo+ ekyali mu maaso ga Yakuwa n’akiggya mu kifo kyakyo mu maaso g’ennyumba, wakati w’ekyoto kye n’ennyumba ya Yakuwa, n’akiteeka ku luuyi olw’ebukiikakkono olw’ekyoto kye. 15 Awo Kabaka Akazi n’alagira Uliya+ kabona nti: “Ku kyoto ekinene+ kw’onooyokeranga ekiweebwayo ekyokebwa eky’oku makya, n’ekiweebwayo eky’emmere ey’empeke eky’akawungeezi,+ n’ekiweebwayo ekyokebwa ekya kabaka, n’ekiweebwayo kye eky’emmere ey’empeke, n’ebiweebwayo ebyokebwa eby’abantu bonna, n’ebiweebwayo byabwe eby’emmere ey’empeke, n’ebiweebwayo byabwe eby’eby’okunywa. Ate era ojja kukimansirangako omusaayi gwonna ogw’ebiweebwayo ebyokebwa era n’omusaayi gwonna ogwa ssaddaaka endala. Naye ekyoto eky’ekikomo nja kulaba eky’okukikolera.” 16 Uliya kabona yakola byonna Kabaka Akazi bye yamulagira.+ 17 Ate era Kabaka Akazi yatemaatema embaati z’ebigaali ez’omu mabbali,+ era n’ebbenseni ezaali ku bigaali ebyo n’aziggyako;+ ttanka* yagiggya ku nte ennume ez’ekikomo+ n’agituuza ku mayinja amaaliire.+ 18 Ekifo ekisereke ekyakozesebwanga ku Ssabbiiti ekyali kizimbiddwa mu nnyumba n’omulyango ogw’ebweru kabaka gwe yayingirirangamu mu nnyumba ya Yakuwa, yabikyusa n’abizza awalala olw’okutya kabaka wa Bwasuli. 19 Ebyafaayo ebirala ebikwata ku Akazi, ebyo bye yakola, biwandiikiddwa mu kitabo ky’ebyafaayo by’ekiseera kya bakabaka ba Yuda.+ 20 Awo Akazi n’agalamizibwa wamu ne bajjajjaabe era n’aziikibwa ne bajjajjaabe mu Kibuga kya Dawudi, Keezeekiya*+ mutabani we n’amusikira ku bwakabaka.\n^ Obut., “n’okuyisa.”\n^ Oba, “abantu ba Yuda.”\n^ Litegeeza, “Yakuwa awa amaanyi.”